Μεσημεριανή σιέστα για τόνωση της μνήμης – Ikypros\nΜεσημεριανή σιέστα για τόνωση της μνήμης\n15-06-2018 12:02 am\nΣύμφωνα με νέα έρευνα από το Πανεπιστήμιο Saarland της Γερμανίας, ένας 45λεπτος μεσημεριανός υπνάκος είναι η καλύτερη λύση για να τονώσουμε τη μνήμη μας και να βελτιώσουμε την ικανότητα να ανακαλούμε νέες πληροφορίες.\nΓια τις ανάγκες της έρευνας, οι επιστήμονες, με επικεφαλής τον καθηγητή Ψυχολογίας, Axel Mecklinger, υποχρέωσαν τους συμμετέχοντες να απομνημονεύσουν 90 λέξεις και 120 ζεύγη λέξεων, οι οποίες ήταν άσχετες μεταξύ τους (π.χ. γάλα και ταξί). Στη συνέχεια, οι ερευνητές τούς εξέτασαν, ώστε να διαπιστώσουν πόσες λέξεις είχαν απομνημονεύσει και μετά στους μισούς είπαν να δουν ένα DVD και στους άλλους μισούς να κοιμηθούν.\nΠερίπου μία ώρα αργότερα, όταν οι εθελοντές είχαν ξυπνήσει, τούς εξέτασαν εκ νέου. Αυτό που διαπίστωσαν ήταν ότι όσοι είχαν πέσει για ύπνο θυμόντουσαν περισσότερες λέξεις και ειδικά ζεύγη άσχετων λέξεων συγκριτικά με εκείνους που είχαν παρακολουθήσει DVD. Για την ακρίβεια, οι επιδόσεις τους ήταν παρόμοιες με εκείνες που είχαν πριν κοιμηθούν και πέντε φορές καλύτερες από εκείνες όσων είχαν μείνει ξύπνιοι.\nΟι επιστήμονες εξηγούν ότι κατά τη διάρκεια του ύπνου συμβαίνουν «εκρήξεις» εγκεφαλικής δραστηριότητας, που ονομάζονται άτρακτοι ύπνου και οι οποίες παίζουν καθοριστικό ρόλο στην απομνημόνευση των νέων πληροφοριών. Με βάση τα ευρήματα αυτά, συστήνουν σε μαθητές και φοιτητές να κοιμούνται για 45-60’ όταν τελειώνουν το διάβασμα, ώστε να απομνημονεύουν καλύτερα όσα μελέτησαν.\nΤα ευρήματα της νέας μελέτης δημοσιεύθηκαν στην επιθεώρηση «Neurobiology of Learning and Memory».


Πρωτομαγιάτικο χοιρινό καρέ γεμιστό - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική / ΕΙΔΗΣΕΙΣ / ΕΛΛΑΔΑ / Πρωτομαγιάτικο χοιρινό καρέ γεμιστό\nΜαρία Δήμου 01/05/2019 ΕΛΛΑΔΑ, ΚΟΥΖΙΝΑ Αφήστε Σχόλιο\nΒγάλτε αυτό το εντυπωσιακό και πεντανόστιμο, γεμιστό χοιρινό καρέ σε ένα τραπέζι και εισπράξτε συγχαρητήρια\n1 (2 ½ κιλά) χοιρινό καρέ ολόκληρο\n5 κουτάλι σούπας ελαιόλαδο\n8 λιαστές ντομάτες στεγνές\nΓια το ταψί (προαιρετικά)\n1 ½ φλιτζάνι ζωμό κρέατο\nΓια το γεμιστό xοιρινό καρέ, προθερμαίνουμε το φούρνο στους 180 βαθμούς C.\nΘρυμματίζουμε τα τυριά σε μπολ. Ψιλοκόβουμε τις λιαστές ντομάτες την πιπεριά το σκόρδο και τα ανακατεύουμε όλα μαζί. Προσθέτουμε τη ρόκα.\nΣε ένα μπολ βάζουμε το ελαιόλαδο τη μουστάρδα το θυμάρι τη ρίγανη και μπόλικο αλατοπίπερο. Τα ανακατεύουμε.\nΑκουμπάμε το καρέ στη σανίδα κοπής. Με γάντι στο χέρι πιέζοντας με τα δάχτυλα ξεκολλάμε με προσοχή το κρέας από το κόκαλο ανοίγοντας μια θήκη. Τα πλαϊνά πρέπει να μείνουν κλειστά. Στο τέλος θα έχουμε ανοίξει κατά μήκος του καρέ μια θήκη ανάμεσα στο κόκαλο και στο κρέας. Αλείφουμε το καρέ μέσα κι έξω πολύ καλά με το μίγμα ελαιολάδου.\nΓεμίζουμε τη θήκη με την γέμιση. Δένουμε ανάμεσα στα κόκαλα για να κλείσει η θήκη με την γέμιση. Ακουμπάμε το καρέ σε σχάρα με την πλευρά του λίπους προς τα επάνω να το βλέπουμε. Με κοφτερό μαχαίρι χαράζουμε διαγώνια την επιφάνεια του λίπους. αλείφουμε με όσο μείγμα ελαιολάδου έχει περισσέψει.\nΒάζουμε την σχάρα με το καρέ σε ταψάκι. Προσθέτουμε τα λαχανικά το κρασί και τον ζωμό .ψήνουμε σε καλά προθερμασμένο φούρνο για 1 ώρα και 30 λεπτά. Αφήνουμε το κρέας για 15 λεπτά να ξεκουραστεί σκεπασμένο. Στραγγίζουμε όλα τα υγρά του ταψιού σε τηγάνι.\nΑφαιρούμε τα λαχανικά αφού τα πιέσουμε σε σήτα να βγάλουν τα υγρά τους. Τα γλασάρουμε σε τηγάνι να πυκνώσει η σάλτσα. Αλατοπιπερώνουμε.\nΑφαιρούμε τον σπάγκο. Κόβουμε το καρέ ανάμεσα στα κόκαλα και περιχύνουμε με την σάλτσα του. Σερβίρουμε με ψητή πατάτα.\nTags ΓΕΜΙΣΤΟ ΕΚΤΕΛΕΣΗ ΠΡΩΤΟΜΑΓΙΑΤΙΚΟ ΣΥΝΤΑΓΗ ΥΛΙΚΑ ΧΟΙΡΙΝΟ ΚΑΡΕ


Όλη η συνέντευξη του Ρ.Τ.Ερντογάν: Ομοεθνείς η μειονότητα στην Θράκη, αμφισβήτηση συνόρων και υφαλοκρηπίδας | agrinioreport\nΌλη η συνέντευξη του Ρ.Τ.Ερντογάν: Ομοεθνείς η μειονότητα στην Θράκη, αμφισβήτηση συνόρων και υφαλοκρηπίδας\nΔεκ. 07 Εθνικά / Στρατηγικής\nΔεν υπάρχει τίποτα που να μην αμφισβήτησε στην χθεσινή του συνέντευξη ο Τούρκος πρόεδρος Ρ.Τ.Ερντογάν.\n«Βάφτισε» την θρησκευτική μειονότητα στην Θράκη «τουρκική» και μάλιστα τρεις φορές.\nΑμφισβήτησε σύνορα, εναέριο χώρο, υφαλοκρηπίδα και θαλάσσιες ζώνες ενώ είπε ότι το casus belli σε περίπτωση επέκτασης των χωρικών υδάτων στα 12 ναυτικά μίλια, παραμένει.\nΕν ολίγοις πιο προσβλητικός και προκλητικός δνε γίνονταν. Και όμως η ελληνική κυβέρνηση δεν ακύρωσε την πρόσκληση και δεν ματαίωσε την επίσκεψή του στην Ελλάδα.\nΤο κακό είναι ότι δεν τελειώνουμε εδώ. Είναι σίγουρο ότι θα προκαλέσει με δηλώσεις μόλις συναντηθεί με την ελληνική πολιτική ηγεσία και το μεγάλο «σόου» αναμένεται στην Θράκη όπου το τουρκικό προξενείο του έχει ετοιμάσει «θερμή» υποδοχή.\nΑν από την συνέντευξη κιόλας αποκαλεί τους Έλληνες μουσουλμάνους «ομοεθνείς» καταλαβαίνουμε τι μας περιμένει.\nΘεωρούμε ότι κακώς δόθηκε βήμα στον Τούρκο πρόεδρο για να πει ότι είπε αλλά τουλάχιστον έτσι δεν θα έχει αυταπάτες ο ελληνικός λαός για «καλή γειτονία» με την Τουρκία. Το αφήγημα της ελληνικής πολιτικής ηγεσίας καταστράφηκε εν τη γενέσει του.\nΑκολουθεί ολόκληρη η συνέντευξη όπως την δημοσίευσε η Καθημερινή.\nΣτην ερώτηση αν βλέπει κάποιο ενδεχόμενο, μαζί με τον Ελληνα πρωθυπουργό, να επαναλάβουν αυτό που πέτυχαν σε άλλες εποχές Βενιζέλος και Ατατούρκ απάντησε:\n«Ο χρόνος θα δείξει. Κοιτάζοντας πίσω στην Ιστορία, υπάρχουν συγκεκριμένα μαθήματα που μπορούν να μας διδάξουν, ώστε να χτίσουμε ένα καλύτερο μέλλον, αλλά εάν δεν πάρουμε τα συγκεκριμένα μαθήματα, η Ιστορία θα επαναληφθεί όπως συμβαίνει πάντα. Και με τον κ. Τσίπρα θα συζητήσουμε τα πάντα με ειλικρίνεια, ώστε να υπερβούμε τις προκλήσεις και να ανοίξουμε μια νέα σελίδα. Και θα πάρουμε την πρωτοβουλία για μια νέα διαδικασία, ώστε η Τουρκία και η Ελλάδα να χτίσουν άμεσα ένα καλύτερο μέλλον».\n– Κύριε πρόεδρε, ευχαριστώ κατ’ αρχάς πάρα πολύ γι’ αυτήν τη συνέντευξη. Θα ήθελα να σας ρωτήσω γιατί έρχεστε τώρα στην Αθήνα και γιατί είναι τόσο σημαντικό για εσάς να πάτε στη Θράκη;\n– Πρώτα από όλα, είχαμε μια συνάντηση εδώ στην Κωνσταντινούπολη, στην οποία συμμετείχε ο Ελληνας Πρόεδρος, αλλά δεν καταφέραμε να βρεθούμε, λόγω της δικής μου αναχώρησης από την Κωνσταντινούπολη, αφού έπρεπε να παραστώ κάπου αλλού. Του το υποσχέθηκα όμως. Και υπάρχει μια ιστορία 65 χρόνων εδώ· πέρασαν 65 χρόνια από τότε που Τούρκος πρόεδρος επισκέφθηκε την Αθήνα για πρώτη φορά. Και αυτό νομίζω ότι είναι κάτι που πρέπει να ξεπεράσουμε. Αυτές οι επισκέψεις θα έπρεπε να έχουν προγραμματιστεί εδώ και πολύ καιρό. Και τώρα, ως πρόεδρος της Τουρκίας θα ταξιδέψω στην Αθήνα κι αυτό –θα έλεγα– είναι ιδιαίτερα συναρπαστικό.\nΣε ό,τι αφορά τη Δυτική Θράκη, είναι μια επίσκεψη που θα πραγματοποιήσουμε από τη στιγμή που θα έρθουμε στην Ελλάδα. Είχα πάει στη Δυτική Θράκη το 2005 –θα το θυμάστε πιθανότατα–, εκεί όπου υπάρχουν περίπου 150.000 πολίτες ομοεθνείς μας. Από τη στιγμή που θα βρίσκομαι στην Αθήνα, θεωρώ πως δεν θα ήταν σωστό να μην επισκεφθώ και τους ομοεθνείς μας.\nΟ ενθουσιασμός του 2005 ήταν ιδιαίτερα σημαντικός και αρκετά μεγάλος. Η άφιξή μας στην Αθήνα θα είναι πολύ σημαντική για τους ομοεθνείς μας και συμπατριώτες μας, που χτίζουν μια «γέφυρα» μεταξύ Τουρκίας και Ελλάδας, και θεωρώ ότι η επίσκεψή μας θα συνεισφέρει εξαιρετικά στην ενδυνάμωση της σχέσης μεταξύ των δύο χωρών.\nΟι Ρωμιοί συμπατριώτες μας στην Τουρκία δεν είναι τόσο πολλοί όσο οι Τούρκοι στη Δυτική Θράκη. Αυτή τη στιγμή, έχουμε έναν μικρό αριθμό Ρωμιών. Μιλάω λοιπόν στις οικογένειες εκείνων που εγκατέλειψαν την Τουρκία για να πάνε στις Ηνωμένες Πολιτείες και τους συμβουλεύω να πουν στους συγγενείς τους να επιστρέψουν στην Τουρκία. Μπορούν να δημιουργήσουν μια νέα ζωή εδώ κι ελπίζω και προσεύχομαι να επιστρέψουν στην Τουρκία.\n– Πριν πάμε στην ουσία της συζήτησης για τα Ελληνοτουρκικά, θέλω να σας ρωτήσω κάτι που είναι δική μου απορία. Το δραματικό καλοκαίρι του 2016 με την απόπειρα πραξικοπήματος, είχατε ποτέ, εκείνες τις κρίσιμες ώρες, σκεφτεί να έρθετε να προσγειωθείτε στην Αθήνα; Σας πέρασε ποτέ από το μυαλό;\n– Οταν εκτυλίσσονταν τα γεγονότα, η αρχική μου πρόθεση ήταν να προσγειωθώ είτε στην Κωνσταντινούπολη είτε στην Αγκυρα, που είναι μέρη της πατρίδας μου. Δεν πέρασε καν από το μυαλό μου να ταξιδέψω οπουδήποτε αλλού, πέρα από την πατρίδα μου. Ο ιδιοκτήτης του ξενοδοχείου που με φιλοξενούσε, μου πρότεινε κάτι. Κι εγώ του απάντησα πως, εάν επρόκειτο να πεθάνω, θα πέθαινα εδώ, σε αυτήν τη γη, μέσα στη χώρα μου.\nΕπειτα ξεκίνησα ένα ταξίδι, επιβιβάστηκα σε ελικόπτερο, έφτασα στο αεροπλάνο μας και απογειωθήκαμε. Μέχρι την τελευταία στιγμή, ο πιλότος μας δεν γνώριζε πού να πάει, στην Κωνσταντινούπολη ή στην Αγκυρα. Επειτα από συγκεκριμένη πορεία, του ζήτησα να προσγειωθεί στην Κωνσταντινούπολη, όπου ενωθήκαμε με χιλιάδες από τους πολίτες μου. Επακόλουθο των επιχειρήσεων, που διήρκεσαν 16 ώρες, ήταν πως το αποτυχημένο πραξικόπημα της 15ης Ιουλίου αποκρούστηκε οριστικά.\nΜπορούμε να συζητήσουμε τα πάντα, από το Α έως το Ω\n– Eχετε μιλήσει πολλές φορές για την ανάγκη αναθεώρησης της Συνθήκης της Λωζάννης. Η Λωζάννη είναι όμως η συνθήκη στην οποία έχουν βασιστεί η ελληνοτουρκική φιλία και η ειρήνη όλα αυτά τα χρόνια. Τι έχετε στο μυαλό σας; Αλλαγή συνόρων; Τι σημαίνει για εσάς η αλλαγή της συνθήκης; Εχει να κάνει με την Ελλάδα ή με τις άλλες περιοχές που εμπλέκονται σε αυτή τη συνθήκη;\n– Πρώτον και κύριον, η Συνθήκη της Λωζάννης δεν αφορά μόνο την Ελλάδα αλλά ολόκληρη την περιοχή. Αυτή η συνθήκη αφορά ολόκληρη την περιοχή και ακριβώς εξαιτίας αυτού, πιστεύω ότι συν τω χρόνω όλες οι συνθήκες χρειάζονται μια επικαιροποίηση. Και η Λωζάννη, με βάση τα πρόσφατα γεγονότα, χρειάζεται μια επικαιροποίηση.\nΑυτή η επικαιροποίηση δεν αφορά μόνο την Τουρκία, αλλά και την Ελλάδα. Θα μπορούσε να είναι αμοιβαία επωφελής, ωστόσο προφανώς υπάρχουν όλοι εκείνοι που δεν αντιλαμβάνονται για το τι ακριβώς πρόκειται. Εκείνοι που δεν έχουν αρκετή γνώση για το τι εμπεριέχει η συνθήκη αμέσως με κατηγορούν και προσπαθούν να βρουν νέες ερμηνείες πίσω από τις δηλώσεις μου, όμως δεν υπάρχει κάτι που κρύβεται πίσω από αυτές τις δηλώσεις.\nΗ ασφάλεια και η φιλία μεταξύ των χωρών μας μπορούν να κάνουν περισσότερα για να ενδυναμώσουμε τις σχέσεις μας. Δεν θέλω να υπεισέλθω σε λεπτομέρειες. Η συζήτηση για τα νησιά και άλλα θέματα συνεχίζεται, και μόνο από μία εξέλιξη τα πράγματα περιπλέκονται. Κι αυτό είναι κάτι που πρέπει να υπερβούμε σε μια μεγάλη θάλασσα, όπως το Αιγαίο. Τα ταξίδια των εμπορικών και των τουριστικών πλοίων θα πρέπει να γίνονται ανενόχλητα και θα πρέπει να υπερβούμε τις όποιες περιπλοκές. Γι’ αυτόν τον λόγο φέρνω το θέμα αυτό στην επικαιρότητα.\n– Θέλω να καταλάβω κάτι, κύριε πρόεδρε. Η Ελλάδα δεν έχει διεκδικήσεις απέναντι στην Τουρκία. Η Τουρκία έχει σε σχέση με τα νησιά. Είπατε μάλιστα τον Σεπτέμβριο του 2016 σε μία ομιλία σας ότι ήταν ατυχές πως η τότε τουρκική κυβέρνηση έδωσε κάποια νησιά με τη Συνθήκη της Λωζάννης στην Ελλάδα. Οπότε αυτή η διαπραγμάτευση προφανώς δεν είναι ισορροπημένη γιατί εσείς ζητάτε κάτι ενώ η Ελλάδα δεν ζητάει.\n– Δεν θυμάμαι επακριβώς αυτή την ομιλία. Οταν μιλάω για επικαιροποίηση, μπορούμε να συζητήσουμε τα πάντα, από το Α έως το Ω. Μπορεί η Ελλάδα να ενοχλείται με κάποια θέματα, με συγκεκριμένες προβλέψεις, αλλά μπορούμε να καθίσουμε κάτω και να συζητήσουμε. Και υπάρχουν αρκετές κρίσεις που θα μπορούσαν να είχαν διευθετηθεί, όλοι οι υπουργοί Εξωτερικών είχαν συναντήσεις και τα συζητούν, αλλά συνεχώς χρησιμοποιούνται διαφορετικές ιδέες σε διαφορετικές προτάσεις. Ο ένας υπουργός Εξωτερικών χρησιμοποιεί διαφορετικές προτάσεις και ο άλλος πράττει διαφορετικά και όλα τα προβλήματα συνεχίζουν σε διαφορετικές θεματικές.\nΓια να ξεπεράσουμε την κρίση, θα πρέπει να έρθουμε κοντά και να συζητήσουμε ακόμη μία φορά. Κι αυτό θεωρώ πως θα είναι πολύ σημαντικό για το μέλλον των χωρών μας, μπορούμε να λύσουμε τις διαφορές μας μέσα από τον διάλογο.\nΧωρίς να μιλάμε, χωρίς να ερχόμαστε κοντά, οι διαφωνίες δεν μπορούν να λυθούν. Οπότε, πιστεύω πως, χωρίς ενδοιασμούς, χωρίς δισταγμούς, μπορούμε να κάνουμε ένα βήμα μπροστά.\nΕνας πολύ σημαντικός αριθμός τουριστών ταξιδεύει από την Τουρκία στην Ελλάδα και αντίστοιχα εμείς υποδεχόμαστε έναν μεγάλο αριθμό τουριστών, παρά τα εμπόδια που εμφανίζονται κατά καιρούς, διότι υπάρχει διάλογος μεταξύ των κρατών μας κι έχουμε χτίσει σημαντικές «γέφυρες» συνομιλίας. Αυτό συμβαίνει εδώ και αρκετό καιρό μέσα στον χρόνο.\nΤα νησιά είναι δημοφιλείς προορισμοί για τους Τούρκους τουρίστες και για να μπορέσουμε να ενδυναμώσουμε περαιτέρω τις σχέσεις μας, θα πρέπει να κάνουμε αποφασιστικά βήματα μπροστά. Είτε με τον Πρόεδρο της Δημοκρατίας είτε με τον εκλεκτό πρωθυπουργό, συζητάμε για αυτά τα προβλήματα που θα μπορούσαν να λυθούν.\nΣτις παραδόσεις μας, στα έθιμά μας, έχουμε μεγάλες ομοιότητες, που μπορούμε να απολαμβάνουμε και τα απολαμβάνουμε. Για παράδειγμα, στην Ιμβρο και την Τένεδο Ρωμιοί συμπολίτες μας ζουν σε αυτά τα νησιά και έχουν κοινή ζωή με τους Τούρκους εκεί.\nΥπάρχει ένα ελληνικό σχολείο που εγκαινιάστηκε όταν ήμουν πρωθυπουργός, παρά το ότι υπάρχει μόνο ένας μαθητής. Αρκεί ο Ρωμιός συμπολίτης μας να συνεχίζει να μαθητεύει εκεί.\nΕνας νεαρός Ελληνας ήταν ο πρόεδρος της νεολαίας του κόμματός μου εκεί. Ηταν μάλιστα ερωτευμένος με μια Τουρκάλα και, για να παντρευτούν, προσπάθησα να πείσω τον πατέρα της ζητώντας του να μη σταματήσει αυτό τον γάμο.\nΗ μητέρα τον ήθελε, ο πατέρας όμως δεν ήθελε αυτό τον γάμο. Νομίζω ότι αυτές οι σχέσεις μπορούν να ανθήσουν, να αναπτυχθούν περαιτέρω και αυτό είναι πολύ σημαντικό για εμένα. Νομίζω ότι μπορούμε να βρούμε εναλλακτικούς τρόπους για να χτίσουμε ένα καλύτερο μέλλον. Αυτά είναι τα πράγματα στα οποία θα πρέπει να εστιάσουμε.\n– Να σας ρωτήσω ευθέως τότε, εάν είχατε εσείς μια ιδεατή λύση για το Αιγαίο, με τι θα έμοιαζε αυτή η λύση;\n– Στο Αιγαίο, υπάρχουν αποστάσεις μεταξύ των νησιών που είναι αρκετά προβληματικές. Και θεωρώ ότι αυτά τα προβλήματα μπορούν εύκολα να ξεπεραστούν. Εχουμε θέματα στην οριοθέτηση του εναέριου χώρου και των θαλάσσιων συνόρων και στον καθορισμό της υφαλοκρηπίδας. Και νομίζω ότι υπάρχουν τα συγκεκριμένα θέματα που μπορούν εύκολα να ξεπεραστούν και εφόσον υπερβούμε αυτά τα προβλήματα, τότε και οι δύο χώρες θα ανακουφιστούν. Ολο το πρόβλημα αφορά αυτό.\nΩς εγγυήτριες χώρες, ως δίκαιες χώρες, μπορούμε να προχωρήσουμε σε συγκεκριμένες διαδικασίες στα σχετικά κλιμάκια. Δεν πρέπει να είμαστε υπεραισιόδοξοι, αλλά μπορούμε να κάνουμε υποχωρήσεις, να οδηγηθούμε σε αμοιβαίες υποχωρήσεις με στόχο να ξεπεράσουμε το θέμα αυτό. Το ζήτημα της οριοθέτησης των χωρικών υδάτων είναι πολύ σημαντικό σε αυτή τη φάση και αν μπορέσουμε να ξεπεράσουμε τις προκλήσεις σε σχέση με τα χωρικά ύδατα, νομίζω ότι θα έχουμε αντιμετωπίσει τη διαδικασία μια για πάντα.\nΘα αναρωτιέστε γιατί είναι πολύ προβληματικό τα τουρκικά πλοία να πλέουν στο Αιγαίο. Αυτό είναι κάτι το οποίο δεν μπορούμε να το ανεχθούμε. Αυτές είναι οι προκλήσεις που μπορούμε εύκολα να ξεπεράσουμε.\nΚαι στον εναέριο χώρο υπάρχουν ορισμένες δυσκολίες κατά καιρούς και πραγματικά μπορούμε να τις ξεπεράσουμε. Τα μαχητικά μας αεροσκάφη δεν πρέπει να αποτελούν απειλή το ένα απέναντι στο άλλο.\nΘα πρέπει να τα ξεπεράσουμε αυτά και, αντιθέτως, να σφυρηλατήσουμε ένα πνεύμα αλληλεγγύης μεταξύ των δύο κρατών σε αέρα, γη και θάλασσα. Αν μπορέσουμε να σφυρηλατήσουμε αυτή την αλληλεγγύη, νομίζω ότι οι σχέσεις μεταξύ των δύο κρατών μας θα μπορούν να αναπτυχθούν περαιτέρω. Είμαστε έτοιμοι ως Τουρκία να κάνουμε πολλά, δεν έχουμε καμία απολύτως ανησυχία.\nΑλλά, όπως έχω δηλώσει, θα πρέπει να αφήσουμε πίσω τις προϋποθέσεις και να επικεντρωθούμε στην ειρήνη με τη συμβολή των μέσων μαζικής ενημέρωσης και άλλων μέσων. Πρέπει να πάψουμε να προκαλούμε τους λαούς μας, αντιθέτως, θα πρέπει να σφυρηλατήσουμε ισχυρότερες δεσμεύσεις. Αν αντιμετωπίσουμε αυτά τα προβλήματα, νομίζω ότι θα ακολουθήσουν πολλοί ακόμη.\nΜε αμοιβαία βήματα θα ξεπεράσουμε τις προκλήσεις\n– Το πρόβλημα, κύριε πρόεδρε –και φαντάζομαι το καταλαβαίνετε και εσείς– είναι ότι είναι πολύ δύσκολο να έχεις μια διαπραγμάτευση με την απειλή του casus belli να κρέμεται πάνω από αυτήν. Και αυτή η απειλή υπάρχει και είναι απόφαση της τουρκικής Βουλής. Δεν θα ήταν μια πολύ καλή κίνηση να ανακαλέσετε αυτήν την απειλή;\n– Για ποιο πράγμα μιλάτε;\n– Αυτό που εννοώ, κύριε πρόεδρε, είναι ότι υπάρχει μία απόφαση της τουρκικής Βουλής ότι θα κηρυχθεί πόλεμος, αυτό είναι το casus belli, σε περίπτωση που η Ελλάδα λάβει κάποιες αποφάσεις.\n– Ναι, όπως έχω πει, αν κάνουμε αμοιβαία θετικά βήματα, μπορούμε να ξεπεράσουμε όλες τις προκλήσεις. Ομως, εάν μπορέσουμε να διατηρήσουμε κάποια θέματα εντός της ατζέντας μας, που θα μπορούσαν να αποτελέσουν για παράδειγμα αιτίες πολέμου, αυτό θα περιέπλεκε την κατάσταση, και το casus belli είναι ένα από αυτά τα θέματα. Οπότε, δεν θα πρέπει να προκαλούμε. Ας αφήσουμε τους ειδικούς και από τις δύο πλευρές να αντιμετωπίσουν αυτές τις προκλήσεις, και έτσι θα τις ξεπεράσουμε.\n– Κύριε πρόεδρε, έχετε γνωρίσει περισσότερους πρωθυπουργούς από ό,τι έχω γνωρίσει εγώ Τούρκους. Η ερώτηση που έχω να σας κάνω είναι: Φτάσατε ποτέ σε μία συμφωνία, ή πολύ κοντά, με κάποιον από αυτούς;\n– Μπορεί να σου φανεί παράξενο, αλλά πρέπει να πω ότι από τον κ. Σημίτη και τον κ. Καραμανλή, συμπεριλαμβανομένων όλων των υπουργών Εξωτερικών, και τώρα τον κ. Τσίπρα, δεν υπήρξε ποτέ κάποιος (Ελληνας) πρωθυπουργός που να μην κατάφερα να έρθω σε συμφωνία μαζί του. Οι ουσιαστικές προσπάθειές μας συνεχίζονται. Δεν γνωρίζω, δεν ξέρω τι ακριβώς κάνει ο κ. Σημίτης σήμερα. Είναι ακόμη στην πολιτική; Αλλά ήταν ο πρώτος πρωθυπουργός που γνώρισα.\nΑργότερα βεβαίως είχαμε κάποιες συναντήσεις με τον κ. Καραμανλή, σε επίπεδο υπουργών Εξωτερικών με την κ. Ντόρα Μπακογιάννη, καθώς και με άλλα επιφανή πολιτικά πρόσωπα.\nΚαι με τον κ. Τσίπρα και με τον κ. Σημίτη, αν και κάποια από αυτά τα πρόσωπα προέρχονταν από τον χώρο της Σοσιαλδημοκρατίας, όπως για παράδειγμα ο κ. Γιώργος Παπανδρέου, που ήταν διαφορετικός, είχαμε πολύ θετικές συνομιλίες. Αλλά όταν ερχόταν η στιγμή να καταλήξουμε σε συμπεράσματα, δεν τα καταφέρναμε.\nΕχω συναντηθεί με τέσσερις πρωθυπουργούς, με τους οποίους είχαμε πολύ θετικές συνομιλίες, αλλά δεν βγήκε κάποιο αποτέλεσμα. Και όταν δεν υπάρχει αποτέλεσμα, δεν υπάρχει κάποιο όφελος, Με όλους αυτούς τους φίλους είχαμε θετικές συνομιλίες. Οπως είπα και πριν, ήταν δύσκολο να επιτευχθούν αποτελέσματα. Αυτήν τη στιγμή πρέπει να επιδιώξουμε αποτελέσματα. Γι’ αυτό λέω όσα λέω.\n– Κάτι άλλο που μου έχει κάνει εντύπωση είναι πως υπήρξε μια περίοδος, το 2011 έως το 2013, που και οι υπερπτήσεις και οι παραβιάσεις του ελληνικού εναέριου χώρου, και τα άλλα που συμβαίνουν κάθε ημέρα σχεδόν στο Αιγαίο, είχαν περιοριστεί πολύ. Τελευταίως έχουν αυξηθεί πολύ. Γιατί;\n– Νομίζω ότι οι περίοδοι δεν έχουν τόση σημασία, αλλά η συχνότητα εξαρτάται από κάποιους άλλους παράγοντες. Οι πιλότοι είναι αρκετά δυναμικοί, είναι νέοι και ενθουσιώδεις. Οταν κάποιος από αυτούς επιχειρεί να παραβιάσει τον εναέριο χώρο, η απέναντι πλευρά απαντάει άμεσα σε αυτό. Οι αξιωματικοί που είναι υπεύθυνοι προειδοποιούν τους πιλότους, και αυτό είναι κάτι που πάντοτε τους λέμε· δηλαδή, τους λέμε να προσέχουν. Ομως, όποτε έχουμε περιστατικό παραβίασης εναέριου χώρου, επεμβαίνουμε αμέσως. Η τουρκική αεροπορία επεμβαίνει αμέσως.\nΟι δύο πλευρές αισθάνονται την ανάγκη να απαντήσουν η μία στην άλλη, σε περίπτωση που κάποια πλευρά παραβιάσει τον εναέριο χώρο. Και είχαμε τέτοιες σχετικές εμπειρίες πρόσφατα. Αλλά ελπίζω και εύχομαι από εδώ και πέρα να μην ξαναζήσουμε τέτοιες παραβιάσεις στον εναέριο χώρο.\n– Σήμερα θα είστε στην Ελλάδα. Ποιο είναι το μήνυμά σας στους Ελληνες;\n– Θα βρίσκομαι στην Ελλάδα, θα βρίσκομαι στην Αθήνα και το πρώτο μου μήνυμα θα είναι το εξής: «Πρέπει να είστε βέβαιοι ότι οι κακές σχέσεις μεταξύ Ελλάδας και Τουρκίας είναι κομμάτι της Ιστορίας. Οι υψηλού επιπέδου συμφωνίες στο πλαίσιο του στρατηγικού συμβουλίου έχουν υπογραφεί μεταξύ των δύο πλευρών και οι σχέσεις χτίζονται γύρω από αυτό το υψηλού επιπέδου συμβούλιο. Η Τουρκία τοποθετεί δυνάμεις σε αυτήν τη νέα πραγματικότητα.\nΩστε να δομήσουμε ένα καλύτερο μέλλον. Η ασφάλεια και η σταθερότητα είναι δύο θεμελιακές αρχές και πρέπει να τις διατηρήσουμε με κάθε κόστος. Μπορώ να πω ότι οι Τούρκοι για τους Ελληνες και οι Ελληνες για τους Τούρκους θα μπορούν να βιώσουν διαφορετικά συναισθήματα αγάπης και αλληλεγγύης, και μπορούμε να σφυρηλατήσουμε την αλληλεγγύη πάνω σε αυτά τα συναισθήματα.\n– Ο Βενιζέλος και ο Ατατούρκ έμειναν στην Ιστορία για την ελληνοτουρκική φιλία και την ειρήνη. Βλέπετε κάποια περίπτωση να κάνετε κάτι αντίστοιχο εσείς και ο κ. Τσίπρας;\n– Ο χρόνος θα δείξει. Κοιτάζοντας πίσω στην Ιστορία, υπάρχουν συγκεκριμένα μαθήματα που μπορούν να μας διδάξουν, ώστε να χτίσουμε ένα καλύτερο μέλλον, αλλά εάν δεν πάρουμε τα συγκεκριμένα μαθήματα, η Ιστορία θα επαναληφθεί όπως συμβαίνει πάντα.\nΚαι με τον κ. Τσίπρα θα συζητήσουμε τα πάντα με ειλικρίνεια, ώστε να υπερβούμε τις προκλήσεις και να ανοίξουμε μια νέα σελίδα. Και θα πάρουμε την πρωτοβουλία για μια νέα διαδικασία, ώστε η Τουρκία και η Ελλάδα να χτίσουν άμεσα ένα καλύτερο μέλλον.\nΕίμαστε δυσαρεστημένοι με τη μη έκδοση των «οκτώ»\n– Φοβάστε ότι εάν δεν υπάρχει συμφωνία για όλα όσα αναφέρετε μπορεί να υπάρξει πόλεμος; Ή είναι κάτι εντελώς αδιανόητο για εσάς;\n– Είναι λάθος, δεν είναι σωστό και δεν είναι ευχάριστο να μιλάμε για τέτοιους κινδύνους. Αλλά είχα μια κουβέντα, που είχα πει στον κ. Τσίπρα… Οταν οι Τούρκοι πραξικοπηματίες ήρθαν στην Ελλάδα και αναζήτησαν καταφύγιο, κάλεσα αμέσως τον πρωθυπουργό κ. Τσίπρα. Του είπα: «Αγαπητέ μου φίλε, αυτή είναι η κατάσταση. Δραπέτευσαν από την Τουρκία και προσγειώθηκαν στην Ελλάδα. Αυτά τα άτομα οργάνωσαν πραξικόπημα –ή επιχείρησαν να οργανώσουν πραξικόπημα– και θέλω την έκδοσή τους στην Τουρκία».\nΑυτό ήταν την πρώτη νύχτα του αποτυχημένου πραξικοπήματος. Και μου είπε ότι θα δρομολογήσει την κατάσταση και ότι σε 15 με 20 ημέρες θα εκδίδονταν στην Τουρκία. Αυτό είπε. Αλλά, δυστυχώς, αυτή τη στιγμή βρίσκονται ακόμη στην Ελλάδα.\nΠρέπει να παρακολουθήσουμε αυτές τις εξελίξεις αρκετά διεξοδικά. Αν ένα τέτοιο γεγονός είχε διαπραχθεί εναντίον της Ελλάδας, εμείς θα ήμασταν πολύ προσεκτικοί, τη στιγμή που θα έπρεπε να είμαστε πολύ προσεκτικοί. Θα είχαμε αμέσως θέσει υπό κράτηση αυτά τα άτομα και θα τα εκδίδαμε στην Ελλάδα. Απόπειρα πραξικοπήματος. Τι είναι η απόπειρα πραξικοπήματος; Πώς το τόλμησαν;\nΗ λέξη πόλεμος δεν θα έπρεπε ποτέ να ακουστεί, δεν θα έπρεπε ποτέ να ειπωθεί. Αυτό είναι κάτι που πρέπει να αποφύγουμε, γιατί όταν μιλάμε για πόλεμο, ποιος θα είναι ο πρώτος που θα επηρεαστεί; Ο λαός. Ο τουρκικός λαός, ο ελληνικός λαός.\nΘα θορυβηθούν και θα αρχίσουν να ρωτούν αν υπάρχει ακόμη αυτός ο κίνδυνος. Οχι, ποτέ. Ας το διαγράψουμε από την ατζέντα μας. Θα πρέπει να οικοδομήσουμε τις σχέσεις μας πάνω στην ειρήνη και ολόκληρος ο κόσμος θα πρέπει να οικοδομηθεί πάνω στην ειρήνη. Αυτό είναι κάτι πάνω στο οποίο θα πρέπει να δουλέψουμε. Δεν νομίζετε;\n– Το πρόβλημα είναι, κύριε πρόεδρε, πως η ελληνική Δικαιοσύνη είναι ανεξάρτητη, σύμφωνα με το ελληνικό Σύνταγμα, και επίσης πως πρέπει να τηρήσει και τους ευρωπαϊκούς κανόνες δικαίου σε σχέση με τα ανθρώπινα δικαιώματα. Αρα δεν υπάρχουν περιθώρια για να κάνουν κάτι σαν αυτό που ζητάτε.\n– Αλέξη, μετά την κράτηση υπάρχει μια περίοδος κατά την οποία η κυβέρνηση θα μπορούσε εύκολα να μας είχε εκδώσει αυτούς τους ανθρώπους. Εχουμε υποφέρει πολύ και ξέρουμε πως και η Ελλάδα έχει υποφέρει πολύ από πραξικοπηματίες. Νομίζω λέγονταν «18 Μαρτίου» ή «17 Σεπτεμβρίου» οι πραξικοπηματίες. Η διάσημη τρομοκρατική οργάνωση στην Ελλάδα…\n– Η «17 Νοέμβρη».\n– Εχετε υποφέρει αρκετά στα χέρια τους κι εμείς έχουμε υποφέρει αρκετά από το PKK και τώρα έχουμε τους «Γκιουλενιστές», πρέπει να είμαστε αλληλέγγυοι. Εάν είχαμε εμείς μέλη της «17 Νοέμβρη», θα σας τους είχαμε εκδώσει αμέσως, αυτό θα είχαμε κάνει.\nΚαι οι τρομοκράτες, όταν έχουν συλληφθεί στην Ελλάδα, πρέπει να εκδοθούν στην Τουρκία. Εάν το αφήσετε στην κρίση της Δικαιοσύνης, κανένα αποτέλεσμα δεν πρόκειται να έρθει. Δεν θα είστε σε θέση να βγάλετε αποτελέσματα. Η Δικαιοσύνη δεν φαίνεται να νοιάζεται τόσο όσο εμείς, και για να διευκολύνεις τη δουλειά της δικαστικής εξουσίας, θα πρέπει πρώτα, ως εκτελεστική εξουσία, ως κυβέρνηση, να πάρεις τα απαραίτητα μέτρα πριν αναθέσεις την υπόθεση στη Δικαιοσύνη.\nΠρέπει να τελειώσουμε τη διαδικασία ως μέλη του εκτελεστικού σώματος. Και επικεφαλής της εκτελεστικής εξουσίας. Διότι οι επικεφαλής της αστυνομίας κάνουν τη δουλειά τους μέσα στο πλαίσιο που τους αναθέτουμε, δεν κάνουν κάτι ενάντια στον νόμο. Προφανώς είναι υπόλογοι απέναντι στον νόμο, ενεργούν μέσα στο πλαίσιο του νόμου.\nΕπειδή η άμεση δράση θα μπορούσε να είχε ληφθεί αρκετά γρήγορα στο πλαίσιο του νόμου, όμως η Δικαιοσύνη χρειάζεται περισσότερο χρόνο και δεν μπορεί να λειτουργήσει άμεσα.\nΗ γραφειοκρατία είναι διαφορετική από οτιδήποτε άλλο και μπορεί να «κάθεται» και να παρατείνεται. Κι έρχεται κάποια στιγμή που συνειδητοποιείς ότι οι δράστες είναι κάπου αλλού και οικογένειες συνεχίζουν να υποφέρουν.\nΗ καθυστερημένη Δικαιοσύνη δεν είναι Δικαιοσύνη, κι αυτό είναι μια καθυστέρηση στην απονομή της. Οταν «τραβάει» και συνεχίζει να «τραβάει», τότε αυτό δεν μπορεί πλέον να αποκαλείται Δικαιοσύνη. Δεν πρέπει αυτό να το επιτρέψουμε, υπάρχουν χώρες με τις οποίες έχουμε ολοκληρώσει σε σύντομο χρονικό διάστημα τη διαδικασία έκδοσης, δυστυχώς με την Ελλάδα έχουμε κολλήσει.\n– Αυτή τη στιγμή, όπως είναι τα πράγματα, η έκδοσή τους μοιάζει μάλλον απίθανη. Ποια θα είναι η δική σας αντίδραση;\n– Αυτή τη στιγμή προφανώς και είμαστε δυσαρεστημένοι και την ίδια στιγμή διαταράσσεται ο σεβασμός μας για την ελληνική Δικαιοσύνη. Αρα συμπεραίνω πως μέχρι εκεί λειτουργεί το δικαστικό σύστημα στην Ελλάδα. Πέραν αυτού, οι στρατιωτικές σχέσεις, οι εμπορικές σχέσεις και οι πολιτικές σχέσεις μεταξύ των δύο κρατών θα συνεχίσουν να ενδυναμώνονται με πολύ αποφασιστικό και θετικό τρόπο.\nΔεν έχασα το πολιτικό μου κεφάλαιο, θα συνεχίσω να είμαι δυνατός\n– Κύριε πρόεδρε, θέλω να είμαι πολύ ειλικρινής, σας γνώρισα και πήρα την πρώτη συνέντευξη μαζί σας λίγο αφότου σας είχε επισκεφθεί, στη φυλακή μάλιστα, ο κ. Αβραμόπουλος και είχατε περάσει πολύ δύσκολα εκείνη την εποχή. Πολλά άλλαξαν από τότε. Ομως, πλέον, τον τελευταίο χρόνο πολλοί σας κατηγορούν πως υπάρχει μια δικτατορία στην Τουρκία και ότι είναι πολλοί άνθρωποι στη φυλακή. Σας αποκαλούν δικτάτορα. Πώς απαντάτε σε αυτό;\n– Οσοι εκφράζουν τις καταγγελίες τους θα πρέπει να είναι ιδιαίτερα ειλικρινείς στις παρατηρήσεις τους. Πρωτίστως, μπορώ με αυτοπεποίθηση να πω ότι το δικαστικό σώμα στην Τουρκία είναι περισσότερο δίκαιο από ό,τι σε οποιαδήποτε άλλη ευρωπαϊκή χώρα. Το δικαστικό σώμα της χώρας μου, η τουρκική Δικαιοσύνη, δεν μπορεί ποτέ να συγκριθεί με καμία άλλη χώρα.\nΔουλεύουν πολύ δίκαια. Διακόσιοι πενήντα ένας άνθρωποι έχασαν τη ζωή τους μετά το πραξικόπημα της 15ης Ιουλίου, 2.193 τραυματίστηκαν. Οι αποφάσεις ελήφθησαν από το δικαστικό σώμα με πολύ εκτεταμένη έρευνα· και τους δράστες αυτών των περιστατικών, τι έπρεπε να κάνουν με αυτούς; Θα τους άφηναν ελεύθερους; Προφανώς και όχι. Αμέσως φυλακίστηκαν. Εντοπίστηκαν οι σύνδεσμοί τους και η Δικαιοσύνη ερευνά τις περαιτέρω διασυνδέσεις τους.\nΤώρα, σε ό,τι αφορά τον Ταγίπ Ερντογάν και τα θέματα γύρω από τον Ταγίπ Ερντογάν: Εχω συμμετάσχει σε εννέα εκλογές και έχουμε θριαμβεύσει σε κάθε μία από αυτές τις αναμετρήσεις. Αυτή είναι η Δημοκρατία, έτσι δεν είναι; Και το επίπεδο της συμμετοχής ξεπερνούσε το 80%. Και νομίζω στις τελευταίες εκλογές είδαμε 86% συμμετοχή των ψηφοφόρων. Εκλέξαμε πρόεδρο Δημοκρατίας για πρώτη φορά απευθείας από τον λαό και έλαβα το 52% των ψήφων των Τούρκων πολιτών. Αυτή όμως είναι η Δημοκρατία.\nΚαι στο τέλος της ημέρας, οι πραξικοπηματίες της 15ης Ιουλίου αναφέρονται ως «δημοκράτες». Υπάρχουν άνθρωποι που βγαίνουν στους αυτοκινητοδρόμους και πραγματοποιούν πορείες κι εμείς μεταφέρουμε τις σχετικές οδηγίες στα κυβερνητικά κλιμάκια ώστε να προστατευτούν αυτές οι πορείες, όμως «δεν είμαστε δημοκράτες»…\nΟλοι, όμως, οι υπόλοιποι που μας προσβάλλουν όλο το εικοσιτετράωρο, αυτοί εύκολα αποκαλούνται «δημοκράτες». Δεν μας υπονομεύουν όμως αυτοί οι ισχυρισμοί, ποτέ δεν διαβρωθήκαμε. Ποτέ δεν έχασα το πολιτικό μου κεφάλαιο, θα συνεχίσω να είμαι δυνατός και το κόμμα μας είναι δυνατό, είναι το ισχυρότερο κόμμα στην Τουρκία. Εγώ συνεχίζω τις συγκεντρώσεις, περιοδεύω σε όλες τις επαρχίες και απολαμβάνω το θερμό καλωσόρισμα παντού, και οι δεσμοί του κόμματός μου με τον τουρκικό λαό γίνονται ακόμη πιο ισχυροί όσο περνάει ο καιρός.\n– Κύριε πρόεδρε, ο πρόεδρος Τραμπ λέει σε όποιον συναντάει ότι είστε καλοί φίλοι. Εσείς οι δύο. Από την άλλη, υπάρχει μια δίκη στη Νέα Υόρκη από την οποία βγαίνουν πράγματα. Επιπλέον, διατυπώνονται κάποιες κατηγορίες πως εσείς, μέσω του πρώην συμβούλου Εθνικής Ασφαλείας, στρατηγού Φλιν, προσπαθήσατε να επηρεάσετε την προεδρία Τραμπ. Πώς συμβιβάζονται αυτά τα δύο κατά τη γνώμη σας, πώς τα βλέπετε εσείς;\n– Ο πρόεδρος Τραμπ είναι φίλος μου, αλλά πραγματικά δεν έχω δει ή μιλήσει κανονικά με τον κ. Φλιν. Λαμβάνω γνώση για τον κ. Φλιν στα χαρτιά και ακούω για αυτόν στην τηλεόραση. Συνήθως είμαι σε επαφή με τον κ. Τίλερσον ή τον πρόεδρο Τραμπ. Οπου κι αν πάμε, όπου κι αν έρθουν, θα βρεθούμε όλοι μαζί.\nΚαι οι άλλοι φίλοι μας από το υπουργικό συμβούλιο έχουν συναντήσεις με τους ομολόγους τους. Οι τελευταίες εξελίξεις είναι αρκετά λυπηρές. Οι εξελίξεις στη Συρία και στο Ιράκ πρέπει να τεθούν από κοινού υπό έλεγχο. Αυτά είναι τα ζητήματα που συζητάμε στις τηλεφωνικές μας επικοινωνίες με τον πρόεδρο Τραμπ. Στην πραγματικότητα, καμία πρόοδος δεν έχει επιτευχθεί. Μιλάμε για τη Ρωσία και κάνουμε μερικά θετικά βήματα προς αυτήν την κατεύθυνση και θα συνεχίσουμε να κάνουμε θετικά βήματα προς αυτήν την κατεύθυνση.\n← Δήλωση Ν.Καζαντζή πέρι καθαρισμού ρεμμάτων\nΝα επιστρέψει με την πρόκριση →\nΕπίσκεψη μαθητών 4ου Δημ. Σχ. Αγρινίου στις εγκαταστάσεις της επιχείρησης ΑΥΦΑΝΤΗΣ\nΕρώτηση Δ. Κωνσταντόπουλου κατά τη Συζήτηση για τους ΤΟΕΒ\nΠαρεμβάσεις 8,2 εκ € για 17 έργα αγροτικής οδοποιίας, στην Περιφέρεια Δυτικής Ελλάδας\nΚοινή συνέντευξη τύπου για τα έργα του ΕΣΠΑ της ΟΧΕ Μεσολογγίου\nΒουλευτές ΣΥΡΙΖΑ Aιτ/νίας: Ιδρύεται Σχολείο Δεύτερης Ευκαιρίας στο Μεσολόγγι\nΥποδοχή Ιερού Λειψάνου Αγίου Βλασίου του Ακαρνάνος στον Ι.Ν. Αγίας Τριάδος Αγρινίου(φωτό)\nΕπιπλέον 21 νέοι αγρότες εντάσσονται στο Υπομέτρο 6.1,«Εγκατάσταση Νέων Γεωργών» του ΠΑΑ 2014-2020/Συνολικά 1.441 οι δικαιούχοι στην ΠΔΕ\nΗγουμενίτσα: Το Audi είχε καβατζωμένα 6.5 κιλά ηρωίνη(φωτό-βίντεο)\nΜε το NG στο ντέρμπι της Σουηδίας\nΑνακοίνωση για διανομή ρουχισμού από τον Σύλλογο Πολυτέκνων Αγρινίου\nΕπιστολή στη ΔΕΗ για αναστολή διακοπής ηλεκτρικού ρεύματος αντλιοστασίων ΓΟΕΒ-ΤΟΕΒ Π.Ε. Αιτ/νίας & ειδική ρύθμιση εξόφλησης οφειλών τους\nΑγρίνιο: Στην Αίθουσα Γλυπτοθήκης της «Λαχαναγοράς» το Περιφερειακό Πρωτάθλημα Μπριτζ Βορειοδυτικής Ελλάδας 2018\nΣυνελήφθη 37χρονος στην Ηλεία για κατοχή ναρκωτικών (φωτό)\nΚεφαλονιά: Δυσάρεστα τα νέα για τον αγνοούμενο ψαροντουφεκά (φωτό)\nΞεκίνησαν εργασίες ανάπλασης της οδού Τ. Παναγοπούλου\nΑνακοίνωση-υπενθύμιση Δ. Αγρινίου για έγκαιρη υποβολή αιτήσεων από πλημμυροπαθείς\nΠροτάσεις για την τουριστική προβολή από φορείς ζητά η ΠΔΕ


Ο Θεσσαλονικιός που συμβουλεύει κολοσσούς για παράκτια αιολικά πάρκα | Ειδήσεις\n11:48, 29 Απριλίου 2019\n1.Τι ήταν αυτό που σε έκανε να αγαπήσεις την πράσινη ενέργεια και δη την ενέργεια από τον άνεμο;\n2. Πώς η συμβουλευτική Aeolus έφτασε τόσο γρήγορα να... δαμάσει τον άνεμο στο εξωτερικό και να πετύχει συμφωνίες και συνεργασίες τέτοιου βεληνεκούς; Ποιο είναι το μυστικό;\n3. Ποια είναι τα οφέλη που μπορεί να αποκομίσει η χώρα μας από την υλοποίηση υπεράκτιων αιολικών πάρκων, αλλά και άλλων μορφών επενδύσεων πράσινης ενέργειας εντός θαλάσσης, όπως η κυματική;\n4. Η νορβηγική Equinor, πρώην Statoil, φέρεται να ενδιαφέρεται για πλωτές ανεμογεννήτριες στο Αιγαίο. Υπήρξε ποτέ προσέγγιση της Aeolus από επενδυτή για υπεράκτιο έργο στις ελληνικές θάλασσες; Θα πρότεινες ποτέ σε κάποιον ενδιαφερόμενο να επενδύσει σε offshore αιολικά εδώ ή, προς το παρόν, θα τον απέτρεπες;\n5. Πώς έφτασες από τα αιολικά πάρκα στο πρωτοποριακό παιχνίδι Age of Renewables;\n6. Ποιο είναι το πιο σημαντικό μήνυμα που θέλεις να στείλεις μέσω του εφετινού TEDx Thessaloniki


Οι business των stars: Όταν η Sandra Bullock αποφάσισε να σερβίρει cappuccinos και κρύα σάντουιτς... | Business News\nΟι business των stars: Όταν η Sandra Bullock αποφάσισε να σερβίρει cappuccinos και κρύα σάντουιτς...\n14 Ιανουαρίου 2018Πρόσωπα & Απόψεις\nΤι κάνει η Sandra Bullock όταν δεν βρίσκεται στο studio για κάποιο γύρισμα; Η Αμερικανίδα ηθοποιός που έγινε διάσημη τη δεκαετία του '90, με τις επιτυχημένες ταινίες «Speed» (1994), «Παγιδευμένη στο Δίκτυο» (The Net, 1995) και «Ενώ Εσύ Κοιμόσουν» (While You Were Sleeping, 1995) στον ελεύθερο χρόνο της μπαίνει στην … κουζίνα και ετοιμάζει καφέδες και κρύα σάντουιτς. Μπορεί να σας ακούγεται περίεργο όμως η διάσημη σταρ του Χόλυγουντ αγόρασε το 2009 το «Walton’s Fancy & Staple» μπαίνοντας δυναμικά στο χώρο των επιχειρήσεων και ανοίγοντας τα … «φτερά» της για έναν ακόμη "ρόλο" στην καριέρα της, αυτό της επιχειρηματία.\nΤο «Walton’s Fancy & Staple» διάσημο για το φρέσκο ψωμί του, τα γκουρμέ σάντουιτς και τη μεγάλη ποικιλία γλυκών απολαύσεων είναι το hot spot του Austin. Στεγάζεται σε ένα ιστορικό κτίριο στην περίφημη «έκτη οδό», ενώ επίσης διαθέτει μοναδικά δώρα και αντικείμενα, καθώς και ένα «floral shop» με πολλά είδη λουλουδιών.\nΑνοίγει νωρίς το πρωί για πρωινό και συνεχίζει τη λειτουργία του έως το βράδυ. Το μενού περιλαμβάνει από φρέσκα αυγά και μπισκότα, γκουρμέ σάντουιτς με φυσικό κρέας ψημένο την ώρα του σερβιρίσματος, πλούσιες σαλάτες μέχρι και ειδικές προσφορές «Blue Plate» σε καθημερινή βάση. Για όσους θέλουν νωρίς το βράδυ να απολαύσουν την μπύρα τους μπορούν να τη συνοδέψουν με ποικιλίες τυριών.\nΩστόσο, σε αυτό που δεν μπορεί κανείς να αντισταθεί φαίνεται να είναι τα γευστικά επιδόρπια του Walton, τα οποία παρασκευάζονται καθημερινά από τους ζαχαροπλάστες του καταστήματος. Τα πιο δημοφιλή είναι το «Golden Eggs», το κίτρινο κέικ με μοσχοκάρυδο που «βυθίζεται» σε λιωμένο βούτυρο και καλύπτεται από μία λεπτή στρώση ζάχαρη κανέλας, τα παρισιάνικα Macaroons, οι καρδιές σοκολάτας χωρίς αλεύρι και τα brownies με μαύρη σοκολάτα.\nΤο Walton's ιδρύθηκε για πρώτη φορά το 1969 και λειτούργησε ως ανθοπωλείο και νηπιαγωγείο. Ήταν ένα πολύτιμο «κομμάτι» στην πόλη των Westlake Hills για 40 χρόνια. Το 2009, όταν και πέρασε στην ιδιοκτησία της Sandra Bullock, το Walton's βρήκε νέα στέγη στην αγορά του Austin στο Texas, όπου προσέλκυσε μεγάλο αριθμό φανατικών πελατών του με το αρτοποιείο και το delicatessen.\nΗ ιστοσελίδα του καταστήματος είναι η https://www.waltonsfancyandstaple.com/.\nΥπενθυμίζεται ότι, η Bullock ίδρυσε το 1995 την εταιρία παραγωγής «Fortis Films» μέσω της οποίας προώθησε μερικές από τις ταινίες στις οποίες πρωταγωνίστησε, συμπεριλαμβανομένων των «Two Weeks Notice», «Miss Congeniality 2: Armed and Fabulous» και «All About Steve».\nSandra Bullock «Walton’s Fancy & Staple» «Fortis Films»


ΒΟΥΡΚΑΡΙ: 17 Μαϊ 2012\n"Το πάρτι μόλις τελείωσε, τώρα αρχίζει ο αγώνας"\nΟι εκλογές τελείωσαν, η περίοδος παθών μόλις τώρα αρχίζει. Είμαστε ανάμεσα στις συμπληγάδες πέτρες οι οποίες περιμένουν να συνθλίψουν τη χώρα και να θέσουν υπό τελική ομηρία τους κατοίκους αυτής.\nΗ ιστορική πορεία αυτού του έθνους όμως, έχει αποδείξει ότι μπορεί να ανταπεξέλθει στις όποιες δυσκολίες, μπορεί να ανατρέπει καταστάσεις όποτε αυτό απαιτηθεί.\nΚατά την προεκλογική περίοδο τέθηκαν τα γνωστά διλήμματα της ακυβερνησίας, της εξόδου από την ευρωζώνη, της χρεοκοπίας και της στάσης πληρωμών, προτρέποντας τους ψηφοφόρους να στηρίξουν τα κόμματα που υπέγραψαν τα μνημόνια με τα όποια επακόλουθα συνάγεται αυτό.\nΟ λαός όμως τιμώρησε αυτή την επιλογή, δίνοντας την ευκαιρία και σε άλλους σχηματισμούς οι οποίοι εναντιώνονται στη μνημονιακή πολιτική να εκπροσωπηθούν στη Βουλή, μεταφέροντας τη φωνή των πολιτών.\nΔεν αντιλαμβάνομαι γιατί πρέπει να νοιώθουν ενοχές αυτοί που επέλεξαν την καταδίκη του δικομματισμού και όχι αυτοί που στήριξαν εκ νέου κόμματα και στελέχη τα οποία ευθύνονται για την σημερινή κατάσταση της χώρας.\nΔεν αντιλαμβάνομαι γιατί πρέπει να νοιώθουν ενοχές αυτοί που αρνήθηκαν να σκύψουν το κεφάλι, αυτοί που αρνήθηκαν την υποτέλεια και τον εξευτελισμό και όχι αυτοί που έστησαν χορό εκατομμυρίων σε βάρος του λαού, σε βάρος της χώρας.\nΔεν αντιλαμβάνομαι γιατί λάθεψαν 4,5 εκατομμύρια πολίτες που σήκωσαν το λάβαρο της πολιτικής αλλαγής και όχι 2 εκατομμύρια ψηφοφόρων που συμβιβάστηκαν με την πολιτική της εξαθλίωσης του λαού.\nΞυπνήστε και καταλάβετε ότι ο λαός βαρέθηκε τα πάρτι και την αλαζονεία. Κάποιοι επέλεξαν την πολιτική ως επάγγελμα, γι’ αυτό έκαναν το παν να στηρίξουν τη θέση τους με οποιοδήποτε αντάλλαγμα εις βάρος του κοινού συμφέροντος. Θέσπιζαν νόμους για την απαλλαγή υπουργών από τυχόν ευθύνες για σκάνδαλα που είδαν το φως της δημοσιότητας, διέλυαν τη Βουλή όταν ήταν ορατός ο κίνδυνος της δίωξης στελεχών της εκάστοτε κυβέρνησης, ίδρυαν φορείς διορίζοντας χιλιάδες «δικά μας» παιδιά χωρίς ίχνος αξιοκρατίας, βυθίζοντας το καράβι της οικονομίας της χώρας όλο και πιο βαθιά.\nΈφτασε ο κόμπος στο χτένι, δεν πάει άλλο. Δεν μπορεί να εξαθλιώνεται άλλο ο συνταξιούχος, ο οικογενειάρχης, ο μισθωτός, ο εργάτης, ο ελεύθερος επαγγελματίας, και να αποδέχεται συνενοχή στο περιβόητο «μαζί τα φάγαμε», και να καλείται να πληρώσει τα σπασμένα για τα οποία τίποτα δεν γνώριζε.\nΤα άλλοτε ινδάλματα της μεταπολίτευσης κατέρρευσαν, υπό το βάρος των τραπεζικών λογαριασμών που φούσκωσαν τόσο πολύ. Δεν είναι τυχαίο που κάποιοι αρχηγοί αρνούνται να ανοίξουν τους λογαριασμούς συνεργατών τους, γνωρίζοντας εκ των προτέρων ότι το τι θα ακολουθήσει.\nΞυπνήστε, η εξέγερση του λαού μόλις άρχισε, δια της ειρηνικής προς το παρόν οδού, που εκφράζεται μέσω της ψήφου. Ένα σύνθημα ψιθυρίζουν τα χείλη όλων των απλών πολιτών. «Οι κλέφτες στη φυλακή» αφού πρώτα πληρώσουν το λογαριασμό.\nΣήμερα η Ελλάδα χρειάζεται καπετάνιο και πλήρωμα σωτηρίας. Ο λαός αποφάνθηκε, δεν ανέχεται άλλο κάλπικες υποσχέσεις και απειλές. Ψάξτε επομένως να βρείτε τη λύση εδώ και τώρα κι αφήστε τα ψευτοδιλήμματα.\n"Άποψη" 10-05-2012, (θέσεις ...& αντιθέσεις), σελ.10 - www.middlearth.gr/apopsi\nΠρωτοπόρα έκθεση τεχνολογικών έργων στο 1ο Γυμνάσιο Μεγάρων\nΕκδήλωση στο πλαίσιο των μαθημάτων της Τεχνολογίας και των Καλλιτεχνικών πραγματοποιήθηκε από το 1ο Γυμνάσιο Μεγάρων «Ευκλείδειο» την Δευτέρα 14 Μαΐου 2012\nη οποία περιλάμβανε έκθεση κατασκευασμάτων από ομάδες μαθητών στα πλαίσια των μαθημάτων της Τεχνολογίας και των Καλλιτεχνικών. Πραγματοποιήθηκε στο Κλειστό γυμναστήριο του Σχολείου και συνδυάσθηκε με την «Ημέρα Κρέπας» (jour de crêpes) στο πλαίσιο των μαθημάτων της Γαλλικής Γλώσσας και της Οικιακής Οικονομίας.\nΟ συνδυασμός των δύο δράσεων πραγματοποιήθηκε στα πλαίσια της διαθεματικής προσέγγισης των μαθημάτων, της βιωματικής μάθησης και των καινοτόμων δράσεων οι οποίες αποτελούν τις θεμελιώδεις αρχές του Νέου Σχολείου.\nΣτο μάθημα της Τεχνολογίας, οι μαθητές, χωρισμένοι σε ομάδες, υπό την καθοδήγηση του υπεύθυνου καθηγητή κ. Κώστα Μπέη καθώς και των συναδέλφων του Μαρίας Κουκουβά και Βασιλικής Λαμπράκου του μαθήματος των Καλλιτεχνικών, κατασκεύασαν ομοιώματα τεχνολογικών αντικειμένων τα οποία και εξέθεσαν σε κοινή θέα.\nΗ φετινή εκδήλωση συνδυάσθηκε με την αναφορά στο Γαλλικό θρησκευτικό έθιμο να παρασκευάζονται κρέπες την 2 Φεβρουαρίου, ημέρα της Υπαπαντής, σε ένδειξη συμβολισμού αγνότητας. Έτσι λοιπόν και κατά τη διάρκεια της παρουσίασης των εργασιών παρασκευάζονταν κρέπες, συνδυάζοντας στοιχεία του μαθήματος της Οικιακής Οικονομίας.\nΤην ιδέα της παρασκευής κρέπας είχε η καθηγήτρια Γαλλικών κ. Μαίρη Βασίλαινα καταβάλλοντας προσπάθεια να φέρει τους μαθητές της κοντά στην Γαλλική κουλτούρα.\nΣτην εκδήλωση παρευρέθη ο αντιδήμαρχος Μεγαρέων κ. Αντώνης Ρήγας ο οποίος είναι αρμόδιος για θέματα παιδείας.\nΔιευθυντής του 1ου Γυμνασίου Μεγάρων είναι κ. Γιώργος Τσέλλος ενώ συμμετοχή στο δημιουργικό – καλλιτεχνικό τμήμα της εκδήλωσης είχε ο κ. Σωτήρης Ξάνθης ιδιοκτήτης της εταιρείας δημιουργικού σχεδίου και γραφικών τεχνών Intervention, ενώ σημαντική βοήθεια στην διοργάνωση προσέφερε ο Σύλλογος Γονέων και Κηδεμόνων.\n"...ρεσιτάλ υποκρισίας στον τόπο μου!"\n"Ενημέρωση" 12-05-2012, σελ.32\nΗχηρή η απουσία μας στην μουσική βραδιά του Κέντρου ΑΜΕΑ Μεγάρων...\n"Άποψη" 10/05/2012, σελ.13\n"Αιχμή" 11-05-2012, σελ.2\nΠρωτοπόρα έκθεση τεχνολογικών έργων στο 1ο Γυμνάσι...\nΗχηρή η απουσία μας στην μουσική βραδιά του Κέντρο...


«Την επόμενη φορά θα με σκοτώσουν» | Η Εφημερίδα των Συντακτών\nΕΝΤΥΠΗ ΕΚΔΟΣΗ 24.08.2020, 17:56\nΟι δράστες έκαναν φύλλο και φτερό το γραφείο της εισαγγελέως και της έκλεψαν τον φορητό υπολογιστή. ● Παρά τις εναντίον της συκοφαντίες, τις κατηγορίες και τη στοχοποίηση, στο σπίτι της –άγνωστο γιατί– δεν υπήρχε αστυνομική φύλαξη.\nΗ διάρρηξη στο σπίτι της εισαγγελέως κατά της Διαφθοράς Ελένης Τουλουπάκη ήταν ασφαλώς μια πολύ ανησυχητική εξέλιξη στη συνεχιζόμενη εναντίον της προπαγάνδα που ξεκίνησε ταυτόχρονα με το ξετύλιγμα του σκανδάλου Novartis και άλλων σοβαρών υποθέσεων που έφτασαν στα γραφεία της εισαγγελίας τα προηγούμενα χρόνια.\nΜετά τον διασυρμό και τις συκοφαντίες, μετά την πρωτοφανή άποψη του αντεισαγγελέα του Αρείου Πάγου να συμμεριστεί τα δημοσιογραφικά σενάρια και κυρίως την κυβερνητική άποψη ότι για το σκάνδαλο φυσικός αυτουργός είναι μεταξύ άλλων η εισαγγελέας που το διερευνά, προκύπτει τώρα το ερώτημα: Ποιο είναι στ’ αλήθεια το παρακράτος και τι προσπαθεί να κρύψει;\nΣύμφωνα με όσα έχουν ήδη διαρρεύσει, οι δράστες δεν απέσπασαν συσκευές ή αντικείμενα αξίας, αλλά έκαναν φύλλο και φτερό το γραφείο της εισαγγελέως. Οπως δήλωσε η ίδια η Ελ. Τουλουπάκη -που απουσίαζε από το σπίτι της λόγω διακοπών- στην ιστοσελίδα dikografies.gr: «Εχω γίνει ο υπ’ αριθμόν ένα στόχος. Το επόμενο θα είναι να με σκοτώσουν». Την αστυνομία όπως και την ίδια την εισαγγελέα ειδοποίησε η κυρία που καθαρίζει το σπίτι, η οποία διαπίστωσε την παραβίαση και τη μεγάλη αναστάτωση του γραφείου.\nΠρος το παρόν δεν έχει εξακριβωθεί αν λείπουν έγγραφα ή ηλεκτρονικά αρχεία. Αυτό αναμένεται να το διαπιστώσει η εισαγγελέας, που επέστρεψε ήδη από τις διακοπές της. Σύμφωνα με την οικιακή βοηθό, «οι διαρρήκτες δεν είχαν αφήσει τίποτα όρθιο μέσα στο σπίτι, ενώ είχαν ψάξει ακόμα και μέσα στο πιάνο». Το μοναδικό λάφυρο φαίνεται ότι ήταν ο φορητός υπολογιστής της με τα αρχεία που υπήρχαν σε αυτόν. Στη γνωστή διεύθυνση (μέσω συκοφαντικών δημοσιευμάτων) της εισαγγελέως -άγνωστο γιατί- δεν υπήρχε αστυνομική φύλαξη κατά την απουσία της.\nΣύμφωνα με αστυνομικές πηγές, μετά την καταγγελία της διάρρηξης, αστυνομικοί της Διεύθυνσης Ασφάλειας Αττικής έφτασαν στο σημείο προκειμένου να διερευνήσουν την υπόθεση. Το ερώτημα είναι πώς και γιατί, έστω για τα «μάτια του κόσμου», το υπουργείο Προ.Πο. άφησε αφύλακτο το σπίτι της εισαγγελέως κατά της Διαφθοράς, όταν υπάρχουν τόσο βάσιμες υπόνοιες ότι κάποιοι θέλουν να τη φιμώσουν και να ρίξουν στο σκοτάδι τις υποθέσεις που διερευνά.\nΑμεση ήταν η αντίδραση της αξιωματικής αντιπολίτευσης. Το γραφείο Τύπου του ΣΥΡΙΖΑ εξέδωσε ανακοίνωση: «Η διάρρηξη [...] εγείρει κρίσιμα ερωτήματα και απαιτεί άμεση διερεύνηση. Είναι γνωστό ότι υπάρχουν δυνάμεις που δεν θέλουν να έρθει στο φως η αλήθεια. Είναι οι ίδιες δυνάμεις που στοχοποίησαν την εισαγγελέα και επιχείρησαν την ποινική της δίωξη. Είναι οι ίδιες δυνάμεις που επιχείρησαν να μετατρέψουν τους θύτες σε θύματα.\nΕλπίζουμε να μην τους επιτραπεί να μετατρέψουν και τη χώρα ολόκληρη από κράτος δικαίου σε ξέφραγο αμπέλι παρακρατικών μηχανισμών. Αναμένουμε από τις αστυνομικές αρχές να πράξουν το καθήκον τους ώστε να αποκαλυφθούν οι ηθικοί και φυσικοί αυτουργοί της διάρρηξης».\nΚοινή δήλωση έκαναν και οι τομεάρχες Δικαιοσύνης και Προστασίας του Πολίτη του ΣΥΡΙΖΑ, Σ. Λάππας και Γ. Ραγκούσης. Διερωτώνται πόση ασφάλεια νιώθει άραγε ο απλός πολίτης όταν γίνεται ριφιφί στο φρουρούμενο, υποτίθεται, σπίτι ενός εισαγγελικού λειτουργού. «Το κράτος δικαίου στην Ελλάδα δέχθηκε ακόμα ένα πλήγμα σήμερα, με τη διάρρηξη της οικίας της εισαγγελέως κατά της Διαφθοράς κ. Τουλουπάκη, αφού μετά την ποινική της δίωξη, γιατί ερευνούσε μανδαρίνους του “λευκού κολάρου”, μετά την απόπειρα να διωχθούν δημοσιογράφοι και εκδότες και μετά τις απειλές και μηνύσεις των προστατευόμενων μαρτύρων, τώρα έχουμε διάρρηξη και αφαίρεση του ηλεκτρονικού υπολογιστή της εισαγγελέως. Προκύπτουν πελώρια ερωτήματα, όπως ποιοι και για ποιες υποθέσεις είχαν συμφέρον από τη διάρρηξη; Μένει ο άκρατος βερμπαλισμός των αρμόδιων υπουργών περί εμμονής τους στο ζήτημα της ασφάλειας».\nΔήλωση έκανε και ο φερόμενος ως ηθικός αυτουργός της «σκευωρίας», πρώην αναπληρωτής υπουργός Δικαιοσύνης Δημήτρης Παπαγγελόπουλος, κάνοντας λόγο για απειλητικό μήνυμα. Οπως εκτίμησε, «το παρακράτος δεν πρόκειται να σταματήσει πουθενά. Δεν του αρκεί η ποινική δίωξη, που άσκησε παράνομα η Βουλή». Υπενθύμισε πως είχε δηλώσει δημόσια ότι φοβάται πως κινδυνεύει και η ζωή του. «Θέλουν να μου κλείσουν το στόμα και μετά τη διάρρηξη Τουλουπάκη, επιβεβαιώνομαι. Τα συμφέροντα είναι τεράστια».\nΣε ανάλογες περιπτώσεις μη τυχαίων ενεργειών που στρέφονται κατά δικαστικών και εισαγγελικών λειτουργών με προφανή στόχο τον εκφοβισμό τους, η έκτακτη είδηση κυριαρχεί σε όλα τα ΜΜΕ. Παρ’ όλα αυτά χθες τα αγαπημένα ΜΜΕ της λίστας Πέτσα όχι απλά υποβάθμισαν το γεγονός, αλλά κάποια παρουσίασαν τη διαπιστωμένη διάρρηξη ως «καταγγελία (!) διάρρηξης» Στον ίδιο ρυθμό κινήθηκαν φυσικά και τα δύο κόμματα Ν.Δ. και ΚΙΝ.ΑΛΛ. που, ανυπομονώντας να δουν την καυτή δικογραφία της Novartis να αλλάζει χέρια, δεν... ανησύχησαν με την ύποπτη αυτή διάρρηξη.\nΣτο μεταξύ εκκρεμεί η υποβολή του αιτήματος του υπουργού Κ. Τσιάρα προς το Δικαστικό Συμβούλιο για αντικατάσταση της εισαγγελέως. Είχαν μεσολαβήσει η υιοθέτηση των κατηγοριών της κυβερνητικής πλειοψηφίας από τον αντεισαγγελέα Ευάγγ. Ζαχαρή στο δικό του ατομικό πόρισμα και η απόρριψη της προσφυγής της Ελ. Τουλουπάκη.\nΑπό εδώ και πέρα οι αστυνομικές έρευνες οφείλουν να είναι διεξοδικές και η προστασία της εισαγγελέως υποδειγματική, αν υπάρχει στοιχειώδης έστω λειτουργία ενός κανονικού κράτους. Παρόμοια οφείλουν να είναι φυσικά και τα μέχρι στιγμής ράθυμα αντανακλαστικά των εισαγγελικών λειτουργών.


ΕΞΩ ΦΡΕΝΩΝ!!!: ΞΥΠΝΗΣΕ ΚΑΙ Ο ΚΟΥΝΔΟΥΡΟΣ..\n*Το Βήμα Κυριακής(3.4.2011) – σελ. Β2.10 – συνέντευξη του Νίκου Κούνδουρου στον Γ. Ζουμπουλάκη -\nΜεταξύ άλλων ο Κούνδουρος λέει: «…Κατά βάθος χαίρομαι για το συμβάν ( εννοεί την ληστεία πριν 7 μήνες ). Το γεγονός με έκανε να δω την πραγματικότητα. Είχα μια ανόητη ευαισθησία και γενναιοδωρία με την είσοδο ή μάλλον την εισβολή των ξένων στην Ελλάδα. Έλεγα ότι της ίδια γης παιδιά είμαστε, να μπει ο κόσμος στην Ελλάδα, να ευφρανθεί, να νιώσει ασφάλεια, να φάει, να πιει ελληνικό νερό. Ε, από την ώρα του περιστατικού τέρμα όλες αυτές οι εφηβικές μαλακίες.\nΤέσσερα κτήνη, 4 βάρβαροι που ούρλιαζαν και βρωμούσαν και φορούσαν μάσκες με έκαναν να δω την πραγματικότητα. Εκείνο το “μην τον κρατάς, πνίξ’ τον τον πούστη” που φώναζε ο μόνος που άκουσα να μιλάει τσάτρα- πάτρα ελληνικά,…τι το θέλανε; Από εκεί κινήθηκε ένας μηχανισμός από σκέψεις μου, που πέταξε έξω από την Ελλάδα όλους τους μετανάστες. Δεν είναι σωστό όμως και ως κοινωνική συμπεριφορά η Ελλάδα να ανοίγει τις πόρτες της, σαν την πουτ… που ανοίγει τα πόδια της: 1.400.000 ξένοι μέσα στη χώρα; Το 15% της χώρας μετανάστες; Πόσοι Έλληνες μπορούν να απορροφήσουν αυτό το νούμερο;\nΚαι όμως έγινε. … Δεν ήθελαν μόνο να κλέψουν. Ήθελαν να σκοτώσουν. Έναν άλλο γείτονα τον έπνιξαν με μαξιλάρι. Εγώ μόλις γλίτωσα. …. Είδα μια εκδικητικότητα φυλετική, ταξική, κοινωνική, εθνική…Ήταν μίσος…. Μετά το επεισόδιο βρέθηκα στο αυτοκίνητο φίλου. Ήρθε ένας Πακιστανός να καθαρίσει τα τζάμια. Του λέει ο φίλος “όχι.”. Εγώ, που είχα περάσει την περιπέτεια, του λέω “δώστου κάτι του νεαρού, δεν πειράζει”. Του έδωσε ένα κέρμα. Το παίρνει ο Πακιστανός, το κοιτάζει και μας το πετά στα μούτρα. Πήδηξα έξω, τον έπιασα από τον σβέρκο και τον έσουρα με κακία, με ένα μίσος, στο αυτοκίνητο και του ‘πα “βρες το”. Από πίσω ο κόσμος έβλεπε την εικόνα ενός λευκού που έσερνε έναν φουκαρά Πακιστανό σαν να ήταν σκύλος. Η εντύπωση πού έδωσα ήταν ότι η λευκή ράτσα ταλαιπωρούσε έναν φουκαρά πακιστανό σκύλο. Και όμως συνέβαινε το ανάποδο. Η παρεξήγηση είναι μέσα στη ζωή μας. - Θα μπορούσα να χαρακτηρίσω το περιστατικό που έζησα κακιά στιγμή, αλλά έτσι θα το εξευτέλιζα. Δεν ήταν σαν το τραμ που με πάτησε στον δρόμο εξαιτίας μια αδεξιότητάς μου. Ήταν το γέννημα ενός στάτους πολύ ευρύτερου που κυριαρχεί σε όλη την Ελλάδα. Η ταπείνωση ενός έθνους σε σημείο να μην μπορεί να κυκλοφορήσει κανείς στο δρόμο χωρίς το καρδιοχτύπι μη τυχόν του τύχει το απρόσμενο κακό. Όπως μου είπε ο αστυνομικός διευθυντής που με βρήκε τότε, “η Αθήνα είναι μια ανοχύρωτη πόλη όπου κυριαρχούν ο φόβος, η ανησυχία και το απρόσμενο”….\nΣΧΟΛΙΟ :Ο Ν. Κούνδουρος είδε φως όταν κάηκε το δικό του σπίτι. Μέχρι τότε το φως που έκαιγε τα σπίτια των άλλων ίσως να το έλεγε ρατσισμό.\nisites1 sto blog της zougla\nΑναρτήθηκε από exo-frenon στις 07:33


Η μεσαία τάξη των 450 ευρώ και οι «νεόπτωχοι» φοροφυγάδες\nΑρχική Επικαιρότητα Η μεσαία τάξη των 450 ευρώ και οι «νεόπτωχοι» φοροφυγάδες\nΗ μεσαία τάξη δεν προσδιορίζεται στατιστικά, ούτε μόνον με εισοδηματικούς όρους. Επιστημονικά, κοινωνιολογικά και παγκοσμίως, έχει καθοριστικά πολιτισμικά χαρακτηριστικά με κύρια στοιχεία τον οικονομικό και επαγγελματικό δυναμισμό, την κοινωνική κινητικότητα, το μορφωτικό της επίπεδο και την «προς τα πάνω» προοπτική της.\nΩς εκ τούτου, η «μεσαία τάξη» για την οποία έχουν χυθεί τόνοι πολιτικών δακρύων προεκλογικά και μετεκλογικά είναι, στην πραγματικότητα, η μεσαία εισοδηματική τάξη. Κοινώς, είναι τα μεσαία στρώματα μισθωτών, συνταξιούχων και ελευθέρων επαγγελματιών, είτε αυτά ορίζονται στην κλίμακα των εισοδημάτων από 6.294 ευρώ έως 16.783 ευρώ (για μονοπρόσωπα νοικοκυριά) ετησίως όπως είπε ο υπουργός Οικονομικών Χρήστος Σταϊκούρας, είτε στους 504.327 φορολογούμενους αυτής της χώρας με εισοδήματα από 20.000 έως 30.000 ευρώ που, με βάση τα στοιχεία της ΑΑΔΕ πέρσι πλήρωσαν στην εφορία 1,75 δισ. ευρώ δηλαδή το 21,08% του συνόλου των φόρων.\nΟ ορισμός Σταϊκούρα δεν είναι παρά ο ορισμός του ΟΟΣΑ – ο ορισμός με βάση τον οποίο ως «μεσαία εισοδηματική τάξη» ορίζεται ο πληθυσμός του οποίου το εισόδημα κυμαίνεται μεταξύ 75% και 200% του διαμέσου ετήσιου εισοδήματος του πληθυσμού κάθε χώρας».\nΣτην Ευρώπη το εν λόγω ποσοστό, που αυτοπροσδιορίζεται ως «μεσαία τάξη» ισούται με το 65,7% του συνόλου του πληθυσμού, ενώ στην Ελλάδα φθάνει μόλις το 57%. Συγκριτικά με τις άλλες χώρες της ΕΕ, και κυρίως της ευρωζώνης, η μεταμνηνμονιακή Ελλάδα διαθέτει πλέον την «φτωχότερη» μεσαία ταξη. Βρίσκεται αρκετά πίσω ακόμη και από τις άλλες δύο «μνημονιακές» χώρες του Νότου, την Πορτογαλία και την Ισπανία, όπου το εισοδηματικό εύρος της μεσαίας τάξης κινείται από τα 8.800 και φθάνει στα 30.740 ευρώ. Σε παγκόσμια συγκριτική βάση επίσης η ελληνική μεσαία τάξη βρίσκεται στην 9η θέση από το τέλος στο σύνολο 39 χωρών του ΟΟΣΑ.\nΤο πρώτο προφανές συμπέρασμα που προκύπτει είναι πως η μνημονιακή δεκαετία συρρίκνωσε δραματικά τα εισοδήματα της ελληνικής μεσαίας τάξης. Με βάση τον ορισμό του ΟΟΣΑ που επικαλέστηκε ο Χρήστος Σταϊκούρας, η συρρίκνωση αυτή προσδιορίζει πλέον ως – κατώτερη έστω – μεσαία τάξη ακόμη και το εισόδημα των 450 ευρώ μηνιαίως. Είναι ένας ορισμός, άλλωστε, που δεν απέχει και πολύ από εκείνον που είχε δώσει και ο Ευκλείδης Τσακαλώτος το 2017, όταν επίσης ως υπουργός Οικονομικών ενέτασσε στην μεσαία τάξη οικογένειες με δύο παιδιά που έχουν εισόδημα 12.000 έως 18.000 ευρώ.\nΟ Ευκλείδης Τσακαλώτος ωστόσο είχε αναγνωρίσει ότι η κυβέρνηση ΣΥΡΙΖΑ λειτούργησε με «ταξική μεροληψία» προκειμένου να δώσει προτεραιότητα στην ανακούφιση των χαμηλότερων στρωμάτων. Και ο – τότε αναπληρωτής υπουργός Οικονομικών – Γιώργος Χουλιαράκης είχε επίσης αναγνωρίσει πως η υπερφορολόγηση της μεσαίας τάξης αποτέλεσε «συνειδητή επιλογή».\nΗταν μια επιλογή την οποία ο ΣΥΡΙΖΑ πλήρωσε βαριά στην εκλογική κάλπη. Και, ως εκ τούτου, προκύπτουν δύο προφανή ερωτήματα για την νυν κυβέρνηση πλέον. Το πρώτο είναι εάν όταν προεκλογικά δεσμευόταν για την άρση της υπερφορολόγησης της μεσαίας τάξης απευθυνόταν στην εισοδηματική τάξη που ορίζει ο ΟΟΣΑ και επικαλείται τώρα ο κ. Σταϊκούρας -δηλαδή την εισοδηματική τάξη των 6.294 έως 16.783 ευρώ (ή 8.901 εως 23.735 ευρώ εάν πρόκειται για νοικοκυριά με δύο μέλη). Εάν ισχύει αυτό, εξηγείται και το γεγονός ότι για τα εισοδήματα από 20.000 ευρώ έως 50.000 ευρώ η ετήσια φορολογική ελάφρυνση είναι μόλις 17 τον χρόνο. Εάν δεν ισχύει υπάρχει μεγάλη απόσταση προεκλογικών λόγων και μετεκλογικών έργων της κυβέρνησης.\nΤο δεύτερο ερώτημα – το οποίο ουδέποτε απάντησε και η προηγούμενη κυβέρνηση του ΣΥΡΙΖΑ – είναι εάν σκοπεύει να κάνει ο,τιδήποτε για την οφθαλμοφανή φοροδιαφυγή και για την δομική οικονομική και κοινωνική στρέβλωση που αποτυπώνουν τα στοιχεία της ΑΑΔΕ. Διότι κανένα εγχειρίδιο του ΟΟΣΑ και καμία στατιστική Ανεξάρτητης Αρχής δεν μπορούν να πείσουν ότι – ακόμη και μετά την μνημονιακή κατάρρευση – το 50% των ελλήνων ζει με εισόδημα χαμηλότερο των 15.000 ευρώ ετησίως. Ούτε να εξηγήσει πώς γίνεται και , επίσης σε καιρό μνημονίων, οι μεσαία και υψηλότερα αμειβόμενοι μισθωτοί, διαθέτουν υψηλότερο εισόδημα και πληρώνουν περισσότερους φόρους από την συντριπτική πλειοψηφία των ελευθέρων επαγγελματιών και μεσαίων επιχειρηματιών…\nΠροηγούμενο άρθροΕνίσχυση μμε μεταποίησης αγροτικών προϊόντων που λειτουργούν μέσα σε πόλεις & Άλλες ειδήσεις της Περιφέρειας\nΕπόμενο άρθροΟΛΟΙ ΣΤΑ ΣΥΛΛΑΛΗΤΗΡΙΑ ΣΤΙΣ 30 ΤΟΥ ΝΟΕΜΒΡΗ\nΤι απάντησε ο υφ. Υγείας Κοντοζαμάνης στο ερώτημα γιατί δεν γίνονται...\nΤο Ευαγγέλιο και ο Απόστολος της Κυριακής των Αγίων Πατέρων της...\n3/12:Πρόσκληση υποβολής προσφορών για προμήθεια ελάτων,στο δήμο μας…\nΠέτρος Τατούλης: Έργο πνοής για τη Μεσσηνία…\nΚορονοϊός:2.588 νέα κρούσματα, 706 διασωληνωμένοι ,52 νέοι θάνατοι– 9 Π.Ε Αρκαδίας


Τουρκία: Κάλεσε τον πρέσβη της Ελλάδας, Χριστόδουλο Λάζαρη - Black News\nΡαγδαίες εξελίξεις στα ελληνοτουρκικά. Νέο επεισόδιο που προκαλεί ανησυχία. Τι μεταφέρθηκε στον Έλληνα πρέσβη.\nΟ Έλληνας πρέσβης στην Άγκυρα Χριστόδουλος Λάζαρης κλήθηκε στο υπουργείο Εξωτερικών της γειτονικής χώρας, σε ένα ακόμα επεισόδιο που δείχνει ότι πάμε για ένα «θερμό» καλοκαίρι στα ελληνοτουρκικά.\nΩς αιτία της κλήτευσης αναφέρεται στα τουρκικά ΜΜΕ «η παροχή διευκολύνσεων στην Ελλάδα σε τρομοκρατικές οργανώσεις όπως το PKK, η FETÖ και η DHKP-C, τις οποίες η Τουρκία καταπολεμά, καθώς και η δράση του PKK που οργανώθηκε κοντά στην τουρκική πρεσβεία στην Αθήνα».\nΟ κ. Λάζαρης, ο οποίος κλήθηκε στο τουρκικό ΥΠΕΞ, ενημερώθηκε για τις απόψεις και τις αντιδράσεις της Τουρκίας επί του θέματος.\nΔιαβάστε επίσης: Η Αθήνα σκληραίνει τη στάση της και «περιμένει» τον Ερντογάν – Οι ημερομηνίες «σταθμοί» για το καλοκαίρι\nΟ κ. Λάζαρης ενημερώθηκε ότι οι προαναφερθείσες οργανώσεις διεξάγουν εύκολα δραστηριότητες προπαγάνδας, χρηματοδότησης και στρατολόγησης στην Ελλάδα και ότι η Ελλάδα θεωρείται ολοένα και περισσότερο ως ασφαλές καταφύγιο για «κύκλους που συνδέονται με την τρομοκρατία».\nΣύμφωνα με την ενημέρωση του τουρκικού ΥΠΕΞ στα ΜΜΕ της γειτονικής χώρας, στον κ. Λάζαρη παρουσιάστηκε επίσης το παράδειγμα του στρατοπέδου του Λαυρίου, «όπου οι τρομοκράτες που απειλούν την ασφάλεια της Τουρκίας επωφελούνται από κάθε είδους υλικοτεχνική υποδομή και εγκαταστάσεις εκπαίδευσης».\nΟι Τούρκοι υποστηρίζουν ότι το στρατόπεδο του Λαυρίου «έχει μετατραπεί σε τρομοκρατική φωλιά ανάλογη με τα στρατόπεδα του PKK στο Ιράκ και τη Συρία», ενώ η αντίδραση και οι απόψεις της Τουρκίας επί του θέματος μεταφέρθηκαν στον κ. Λάζαρη λόγω της δράσης που ξεκίνησε από τον εν λόγω καταυλισμό και εξελίχθηκε σε ανοιχτή διαδήλωση του PKK κοντά στην τουρκική πρεσβεία στην Αθήνα.\nΚατά τη διάρκεια της συνάντησης εκφράστηκαν επίσης ανησυχίες σχετικά με την ασφάλεια των τουρκικών αντιπροσωπειών και των πολιτών στην Ελλάδα και η τουρκική πλευρά επανέλαβε τις προσδοκίες που έχει για αποτελεσματική συνεργασία στον αγώνα κατά της τρομοκρατίας.\nΠιο συγκεκριμένα, τονίστηκε η ανάγκη να εκπληρώσει η Ελλάδα τις υποχρεώσεις της που απορρέουν από τις σχέσεις γειτονίας και το διεθνές δίκαιο στον αγώνα κατά…\nΜανέ: Κορυφαίος σκόρερ στην ιστορία της Σενεγάλης [vid, pic]\nΟικονομία Σοκ στις τιμές του πετρελαίου φέρνουν οι πρώτες 100 μέρες του πολέμου 03/06/2022 12:17\nΛευτέρης Οικονόμου: «Η Τουρκία να σεβαστεί τις υποχρεώσεις της» – Συνάντηση με την επικεφαλής της Ύπατης Αρμοστείας του ΟΗΕ στην Ελλάδα\nΟ Δήμος Ρόδου εγκατέστησε νέους οικίσκους ντους και αποδυτηρίων στις παραλίες


σειρά Archives - Afternoiz.com\n2 weeks ago\tJo Γκόγκου Tv, Άρθρα 0\n1 month ago\tJo Γκόγκου Tv, Άρθρα 0\nΟι Pinky And The Brain επιστρέφουν για να “αποτελειώσουν τον κόσμο”\nΠροσοχή προσοχή, οι Pinky And The Brain έρχονται να μας κατακτήσουν! Η επιστροφή των δαιμόνιων ποντικιών που θέλουν να κατακτήσουν τον κόσμο, επιστρέφει και πάλι στις οθόνες μας! Με αρχηγό τον Brain και βοηθό τον Pinky, ο κόσμος έρχεται αντιμέτωπος με τα σκοτεινά σχέδια τους. Ο Rob Paulsen, επιβεβαίωσε αυτήν την πληροφορία, μέσα από τη…\n2 months ago\tJo Γκόγκου Tv Νέα, Κινηματογραφικά Νέα 0\nΟ Albert Uderzo, έφυγε από τη ζωή, σε ηλικία 92 ετών. Ήταν ένας εκ των δύο σχεδιαστών του Asterix, μαζί με τον René Goscinny (που έφυγε νωρίτερα). “Albert Uderzo died in his sleep at his home in Neuilly (-sur-Seine, France) after suffering a cardiac arrest unrelated to the coronavirus. He was very tired for many…\n5 months ago\tJo Γκόγκου Tv, Tv Νέα, Κινηματογραφικά Νέα 0


Παγκόσμια Ημέρα Διατροφής: Μυστικά και ψέματα στις ετικέτες των τροφίμων - Πώς τα ξεχωρίζουμε | www.biozo.gr\nΥποβλήθηκε από emmi την Τετ, 16/10/2019 - 11:45.\nΗ ετικέτα μας δίνει όσα στοιχεία πρέπει να ξέρουμε για το προϊόν που αγοράζουμε. Για να μάθουμε τι ακριβώς θα φάμε, πρέπει να τις «αποκωδικοποιήσουμε».\nΕσείς κοιτάζετε την ετικέτα κάθε φορά που πιάνετε από το ράφι του σούπερ μάρκετ μία συσκευασία τροφίμου για να την βάλετε στο καλάθι σας;\nΠόσοι από εμάς είναι σε θέση να την «αποκωδικοποιούν» σωστά;\nΣε μεγάλο ποσοστό, οι πελάτες ενός σούπερ μάρκετ βλέπουν την ετικέτα σαν μια δύσκολη «εξίσωση», γυρνούν την συσκευασία γύρω γύρω προσπαθώντας να καταλάβουν κάτι, αλλά μάταια...\nΕδώ είναι όλα όσα πρέπει να ξέρουμε για να πηγαίνουμε πιο «διαβασμένοι» στο σουπερμάρκετ.\nΟι εταιρείες που δραστηριοποιούνται στον χώρο της παραγωγής φαγητού ή ποτού, έχουν την υποχρέωση από την ευρωπαϊκή νομοθεσία να αναρτούν σε εμφανές σημείο της συσκευασίας όλες τις πληροφορίες για τα διατροφικά συστατικά του προϊόντος.\nΚοινοί κανόνες σήμανσης υπάρχουν για όλα τα τρόφιμα και ειδικοί κανόνες για το κρέας, τα οινοπνευματώδη και άλλα ευπαθή προϊόντα, όπως τα ψάρια και τα γαλακτοκομικά.\nΕκτός από την ονομασία του προϊόντος, όλες οι ετικέτες θα πρέπει να αναγράφουν τα συστατικά, την ημερομηνία λήξης, τα πρόσθετα συντηρητικά με το γράμμα Ε και αριθμούς, καθώς και πληροφορίες για τις θρεπτικές ουσίες που περιέχει.\nΣτην Ε.Ε. επιτρέπονται στις ετικέτες μόνο επιστημονικά αποδεδειγμένοι ισχυρισμοί, όπως «κάνει καλό στην καρδιά».\nΗ ονομασία θα πρέπει να προσδιορίζει ακριβώς το περιεχόμενο, ώστε να διακρίνεται το τρόφιμο από άλλα προϊόντα.\nΟπως παρατηρούμε από μια βόλτα στο σουπερμάρκετ, όμως, υπάρχουν εξαιρέσεις, μεταξύ των οποίων όλα τα μη αποφλοιωμένα φρέσκα φρούτα και λαχανικά, τα καρυκεύματα, το τυρί και το κρέας.\nΟι ονομασίες δεν επιτρέπεται να παραπληροφορούν τον καταναλωτή. Για παράδειγμα, σε ένα γλυκό που περιέχει άρωμα από κεράσι, η συσκευασία δεν θα πρέπει να γράφει ότι η γεύση του προέρχεται από αληθινά κεράσια. Αυτό είναι αναληθές και αποτελεί παραπλάνηση.\nΣυχνά, όμως, βλέπουμε την εικόνα αληθινών κερασιών στην συσκευασία και παραλείπουμε να διαβάσουμε τα «ψιλά γράμματα» για να διαπιστώσουμε ότι πρόκειται απλώς για τεχνητό άρωμα.\nΑυτό είναι ένα λάθος που κάνουμε εμείς οι ίδιοι, γιατί δεν μπαίνουμε στον κόπο να παρατηρήσουμε την ετικέτα.\nΣύμφωνα με τη Γενική Ομοσπονδία Καταναλωτών Ελλάδος (ΙΝΚΑ) 8 στους 10 καταναλωτές δηλώνουν πως δεν γνωρίζουν να διαβάζουν τις ετικέτες των τροφίμων.\nΜεγάλο μέρος των καταναλωτών δηλώνει πως δεν μπορεί να καταλάβει τις ετικέτες των τροφίμων.\nΣ υστατικά του προϊόντος\nΤα συστατικά ενός προϊόντος αναγράφονται πάντα κατά φθίνουσα σειρά, ανάλογα με την περιεκτικότητά τους στο τρόφιμο.\nΔιαβάσουμε τα συστατικά του προϊόντος για να εντοπίσουμε τι ακριβώς περιέχει και έτσι να γνωρίζουμε τι πρόκειται να φάμε.\nΌταν, για παράδειγμα, το δεύτερο συστατικό ενός προϊόντος είναι η ζάχαρη, αυτομάτως καταλαβαίνουμε πόσο υψηλή είναι η περιεκτικότητά του σε αυτήν.\nΈτσι, αν κάποιος επιθυμεί να αποφύγει συγκεκριμένες ουσίες όπως η ζάχαρη και το αλάτι, πρέπει να ελέγξει ότι αυτές βρίσκονται προς το τέλος της λίστας με τα συστατικά.\nΗ συσκευασία πρέπει υποχρεωτικά να γράφει και τα συστατικά που προκαλούν αλλεργικές αντιδράσεις με έντονα γράμματα ή αν το προϊόν έχει παραχθεί μέσα σε περιβάλλον που παράγονται παράλληλα και άλλα προϊόντα. Αυτό πρέπει να αναγράφεται στο τέλος της συγκεκριμένης λίστας και βοηθάει τον καταναλωτή να καταλάβει αν το τρόφιμο είναι ασφαλές για εκείνον.\nΠαράδειγμα μιας τέτοιας φράσης είναι: «Ενδέχεται να περιέχει ίχνη από ξηρούς καρπούς».\nΕπιπλέον, στα συστατικά μπορούμε να εντοπίσουμε και την ύπαρξη τυχόν υδρογονωμένων ή άλλων κακής ποιότητας λιπαρών ώστε να τα αποφύγουμε (θα τα βρείτε με τις ονομασίες«μερικώς υδρογονωμένα λιπαρά», «φοινικέλαιο», «λάδι καρύδας» κ.α.).\nΕίναι γεγονός ότι κορεσμένα λιπαρά, όπως λέγονται αλλιώς, είναι και ορισμένα φυτικά λιπαρά και όχι μόνο αυτά που είναι ζωικής προέλευσης.\nΤο νερό, επειδή θεωρείται φυσικό συστατικό του τροφίμου δεν αναγράφεται πάντα, εκτός αν ξεπερνά το 5% του βάρους του προϊόντος ή αν σχετίζεται με προβλέψεις συγκεκριμένης νομοθεσίας.\nΤα συντηρητικά προσδιορίζονται από έναν κωδικό αριθμό με την ένδειξη “E”.\nΟλα τα συντηρητικά που περιέχονται στα τρόφιμα είναι εγκεκριμένα από την Ευρωπαϊκή Ένωση, η οποία έχει θεσπίσει τους δικούς της κανονισμούς υποχρεώνοντας τους παραγωγούς να τους τηρούν κατά γράμμα, με απώτερο σκοπό την ασφάλεια των καταναλωτών.\nΓια ορισμένες ουσίες πρέπει να αναγράφεται και το ποσοστό τους. Για παράδειγμα σε ορισμένα δημητριακά ή μπισκότα, η εταιρείες αναφέρουν σε τι ποσοστό περιέχεται η βρώμη, το αλέυρι ολικής άλεσης και το λευκό αλεύρι, για να έχουμε μια καλύτερη εικόνα της διατροφικής τους αξίας.\nΟι πληροφορίες αφορούν την ενέργεια, τις πρωτεΐνες, τα λίπη, τους υδατάνθρακες, τις φυτικές ίνες, τα άλατα, τα σάκχαρα, τις βιταμίνες και τα μέταλλα και, συνήθως, αναφέρονται σε αναλογίες που αντιστοιχούν στην ποσότητα των 100 γραμμαρίων.\nΣτη διατροφική αξία συμπεριλαμβάνονται και οι θερμίδες που προσλαμβάνονται από την κατανάλωση του τροφίμου, ή αλλιώς η θερμιδική αξία, οι οποίες αναγράφονται ως Kcal ή KJ. Ενδιαφερόμαστε για τα Kcal που είναι η συνήθης μονάδα μέτρησης θερμίδων.\nΣτον πίνακα με τα διατροφικά στοιχεία αναγράφονται πρώτες και λέγονται «ενέργεια», όχι «θερμίδες».\nΤα λίπη αναγράφονται στις ετικέτες τροφίμων για να παρουσιάσουν την ποσότητα και το είδος των λιπαρών που περιέχονται στο προϊόν. Δίνουμε ιδιαίτερη σημασία στα κορεσμένα λιπαρά (Saturated Fat), διότι καλό είναι να αποφεύγονται.\n«Το λίπος πρέπει να κυμαίνεται στο 20% έως 35% των θερμίδων που καταναλώνει ένας μέσος ενήλικας καθημερινά» τονίζει η Μένια Κούσουλα, κλινικός διαιτολόγος- διατροφολόγος.\nΤο «χλωριούχο νάτριο» είναι μια σήμανση που συνήθως προκαλεί σύγχυση. Εκφράζει την ποσότητα του αλατιού που υπάρχει στο περιεχόμενο μιας συσκευασίας.\nΕίναι εκείνο το συστατικό που χρησιμοποιείται για την αποφυγή εξάπλωσης βακτηρίων σε ένα προϊόν, δίνει γεύση και άρωμα και δημιουργεί συνθήκες σε ένα τρόφιμο που του επιτρέπουν να έχει μεγαλύτερη διάρκεια «ζωής». Στον πίνακα αναγράφετε τελευταίο.\nΟι βιταμίνες και τα μέταλλα αναγράφονται στις ετικέτες τροφίμων μόνο όταν περιέχονται σε σημαντική ποσότητα για τον ανθρώπινο οργανισμό.\nΣτις συσκευασίες αναγράφεται πάντα η ποσότητα του προϊόντος. Στα υγρά αναγράφεται ως όγκος (π.χ. λίτρο L, εκατοστόλιτρο ml) και στα άλλα προϊόντα ως βάρος (π.χ. γραμμάρια g ή κιλό kg).\nΗ σήμανση της χώρας ή της περιφέρειας προέλευσης είναι υποχρεωτική για ορισμένες κατηγορίες προϊόντων, όπως το κρέας, τα φρούτα, και τα λαχανικά.\nΠρέπει πάντα να την ελέγχουμε έτσι ώστε να γνωρίζουμε από πού προέρχεται το προϊόν, κάτι που συχνά αποτελεί μια πρώτη ένδειξη για την ποιότητά του.\nΠώς διακρίνουμε τα Βιολογικά Τρόφιμα:\nΗ σήμανση του βιολογικού προϊόντος αναγράφεται ως εξής:\n100% οργανικό: Οταν προέρχεται από 100% βιολογική παραγωγή ή όλα τα συστατικά του είναι βιολογικά. Για παράδειγμα, το ψωμί που περιέχεται από αλεύρι βιολογικής καλλιέργειας)\nΒιολογικό: Οταν περιέχει τουλάχιστον 95% βιολογικά συστατικά\nΦτιαγμένο με βιολογικά συστατικά: Οταν περιέχει 70% βιολογικά συστατικά (που αναγράφονται στην συσκευασία)\nΕπίσης, είναι υποχρεωτικό να αναγράφεται η ένδειξη «προϊόν βιολογικής γεωργίας» και στα περισσότερα προϊόντα υπάρχει τυπομένο το λογότυπο του εκάστοτε οργανισμού πιστοποίησης σε εμφανές σημείο, ώστε να βεβαιώνεται ο καταναλωτής ότι πράγματι πληρούν τις προϋποθέσεις και τους κανόνες της βιολογικής γεωργίας ή κτηνοτροφίας.\nΣήμανση 100% βιολογικών\nΣήμανση 100% βιολογικών τροφίμων\nΣχετικά με τα Γενετικά Τροποποιημένα Τρόφιμα:\nΕάν ένα τρόφιμο έχει τροποποιημένα συστατικά πρέπει οπωσδήποτε να αναγράφεται στην ετικέτα.\nΗ ευρωπαϊκή νομοθεσία καθιστά υποχρεωτική τη σήμανση «γενετικά τροποποιημένο» σε όλα τα προϊόντα με περιεκτικότητα Γ.Τ.Ο (Γενετικά Τροποποιημένων Οργανισμών) άνω του 0,9%.\nΣυγκεκριμένα, θα αναγράφεται ότι «περιέχει ή προέρχεται από γενετικά τροποποιημένους οργανισμούς» ή «αυτό το προϊόν παράγεται από γενετικά τροποποιημένους οργανισμούς».\nΠαραπλανήσεις του εμπορίου στην σήμανση τροφίμων\nΗ Ευρωπαϊκή Ομοσπονδία Ενώσεων Καταναλωτών (BEUC), το 2018, δημοσίευσε μια αναφορά, που καταδεικνύει πολλά «κόλπα», που μπορούν να παραπλανήσουν τους καταναλωτές και τα οποία οι παραγωγοί τροφίμων χρησιμοποιούν στην σήμανση των προϊόντων σε όλη την Ευρωπαϊκή Ένωση.\nΗ αναφορά «Κόλπα του Εμπορίου στη σήμανση τροφίμων» εστιάζει, σε τρεις πρακτικές, που «αλλοιώνουν» την πραγματικότητα όσον αφορά την αληθινή ποιότητα τροφίμων και ποτών.\n⦁ Βιομηχανικά προϊόντα, που φέρουν τη σήμανση «παραδοσιακό», «χειροποίητο».\n⦁ Προϊόντα και γαλακτοκομικά με ελάχιστα πραγματικά φρούτα, ή και καθόλου φρούτα, που δείχνουν εικόνες φρούτων.\n⦁ Ψωμιά, μπισκότα, ζυμαρικά κ.λπ., που σχεδόν δεν περιέχουν φυτικές ίνες και, όμως, σημαίνονται «ολικής άλεσης». Για να χαρακτηριστεί ένα προϊόν «ολικής άλεσης» θα πρέπει τα δύο πρώτα συστατικά του να είναι ολικής άλεσης.


Νέα άφιξη Carinii Γυναικεία Επίπεδα Ροζ Εξαιρετική ποιότητα B4468\nΑΡΧΙΚΗ > Δημοπρασία γυναικεία παπούτσια > Γόβες > 2018 νεώτερα Neścior Γυναικεία Γόβες Μπεζ Τιμή εκ του εργοστασίου 101-M\nΤο χαριτωμένο μοντέλο με τα τακούνια από Neścior. Όμορφα τοποθετημένη στο πόδι η γάμπα του παπουτσιού φυσικό δέρμα - βερνικωμένο, καστόρι. Την ελαφρότητα του βήματος προσθέτουν τακούνια ύψους 10,5 cm. Στο εσωτερικό των παπουτσιών η φόδρα: δέρμα. Την άνεση στο περπάτημα αυξάνουν οι πάτοι δέρμα. Το υλικό της σόλας είναι υλικό υψηλής ποιότητας. Το συγκεκριμένο μοντέλο πάνω στο τακούνι σηκώνει την σιλουέτα και της προσθέτει αέρα.


ΕΠΙΤΡΟΠΗ ΑΓΩΝΑ ΤΑΞΙ Ηρακλείου: Κάλεσμα για την κινητοποίηση την 1η Μαρτίου 2012\nΗ ΕΠΙΤΡΟΠΗ ΑΓΩΝΑ ΤΑΞΙ ΤΗΣ ΠΑΣΕΒΕ ΣΥΜΜΕΤΕΧΕΙ ΣΤΗΝ ΚΙΝΗΤΟΠΟΙΗΣΗ που πραγματοποιεί η ΠΑΣΕΒΕ Ηρακλείου την 1η Μαρτίου 2012 και ώρα 11:00 το πρωί στα γραφεία του ΟΑΕΕ στην πλατεία Κορνάρου.\nΠαρακάτω παραθέτουμε το κάλεσμα της κινητοποίησης......\nΕπέβαλαν νέες αυξήσεις στα ασφάλιστρα με πρόσχημα την περίθαλψη ανέργων συναδέλφων και χορήγηση 3 μηνών επιδόματος ανεργίας χωρίς καν να έχει ξεκινήσει διαδικασία υλοποίησης του μέτρου με αποτέλεσμα απλά!!! το χαράτσωμα των αυτοαπασχολούμενων με την είσπραξη μόνο το 2011,πανω από 17.000.000 εύρω, χωρίς να προσφέρουν τίποτα.\nΣας ενημερώνουμε ότι η γραμματεία της ΠΑΣΕΒΕ Ηρακλείου, αποφάσισε να\nπραγματοποιήσει παράσταση, στον ΟΑΕΕ,\nτην ΠΕΜΠΤΗ 1η Μάρτη 2012\n(σημείο συνάντησης Πλατεία Κορνάρου, πιάτσα ταξί)\nΚάταργηση της σύνδεσης των εισφορών στον ΟΑΕΕ με τον έλεγχο για ΚΤΕΟ των ΤΑΞΙ\nΌλους τους συναδέλφους, εμπόρους, βιοτέχνες, αυτοκινητιστές, συνταξιούχους και όλα τα ΔΣ των σωματείων οπου ανήκουν,\nΝΑ ΣΥΜΜΕΤΕΧΟΥΝ μαζικά και δυναμικά.\nΜε την παρουσία μας να δώσουμε ξεκάθαρο μήνυμα ότι δεν αποδεχόμαστε τα μέτρα που μας καταστρέφουν και ότι με τον αγώνα μας είμαστε αποφασισμένοι να ανατρέψουμε την αντιλαϊκή πολιτική.\nΑναρτήθηκε από Επιτροπή Αγώνα ΤΑΞΙ Ηρακλείου στις 4:12 μ.μ.


Η δυστοπία της αντιπολίτευσης: Ο Τσίπρας «λείπει», ο Ντελόρ «ζει» θα το φάμε και τ' αρνί | Liberal.gr\nΗ επόμενη μέρα της πανδημίας θα θέσει υπαρξιακά ζητήματα για τη χώρα, την κοινωνία, την πολιτική και τους φορείς της. Στην καλύτερη περίπτωση θα έχουμε καταφέρει να αποφύγουμε δυσανάλογες ανθρώπινες απώλειες αλλά όχι και την επισώρευση οικονομικών ερειπίων. Η κυβέρνηση Μητσοτάκη μπορεί να δίνει καθημερινά διαπιστευτήρια αποτελεσματικότητας αλλά την επομένη μέρα, η δική της προσπάθεια δεν θα είναι αρκετή.\nΘα απαιτηθεί η συνδρομή της αντιπολίτευσης. Και κυρίως της αξιωματικής. Μπορεί ο ΣΥΡΙΖΑ και ο Αλέξης Τσίπρας να επωμιστούν το βάρος που τους αναλογεί για την ανασυγκρότηση της χώρας, μόλις «λογαριάσουμε» την οικονομική καταστροφή; Η επαναφορά τους στο αλήστου μνήμης «πρόγραμμα της Θεσσαλονίκης» που μοίραζε ανύπαρκτα δισεκατομμύρια και ευμάρεια και η λαϊκίστικη «απαίτηση» του κ. Τσίπρα προς τον Κυριάκο Μητσοτάκη την περασμένη Πέμπτη στη Βουλή «δαπανήστε τώρα» ό,τι υπάρχει και δεν υπάρχει κάνουν την απάντηση προφανή.\nΤο ποτήρι της πολιτικής αμηχανίας\n« Είμαι εδώ για να ακούσω κάθε σοβαρή κριτική, κάθε χρήσιμη πρόταση. Δεν είναι, όμως ώρα για κοντόφθαλμη αντιπολίτευση ούτε πολύ περισσότερο για χυδαίες διχαστικές επιθέσεις» ακούστηκε κάπου στο μέσον της ομιλίας του ο Κυριάκος Μητσοτάκης εξηγώντας ότι δεν έχει να λογαριαστεί με κανέναν παρά μόνο να δίνει λογαριασμό στους πολίτες.\nΟ Αλέξης Τσίπρας και η Φώφη Γεννηματά συγχρονισμένοι στο ίδιο δευτερόλεπτο κάνουν την ίδια κίνηση αμηχανίας: πιάνουν το ποτήρι του νερού που βρισκόταν μπροστά τους και το έφεραν στα χείλη τους. Τους είχε προλάβει, ένα κλάσμα του δευτερολέπτου νωρίτερα ο Νίκος Παππάς που κατέφυγε στο ποτήρι του νερού. Η αποστροφή Μητσοτάκη δεν ήταν μια από τις συνήθεις διεξόδους των κυβερνήσεων με στόχο την απονεύρωση της κριτικής της αντιπολίτευσης.\n‘Ηταν μια διακριτική έκκληση, κυρίως προς τον αρχηγό της αξιωματικής αντιπολίτευσης ,τώρα που η χώρα μάχεται με την πανδημία, να αυτοπεριοριστούν τα στελέχη του που καιροφυλακτούν και προσδοκούν έναν μακάβριο λογαριασμό για τη χώρα.\nΜια έκκληση, χωρίς περιθώρια ουσιαστικής ανταπόκρισης καθώς η στρατηγική της διπλής γραμμής του ΣΥΡΙΖΑ εκπορεύεται απευθείας από τον αρχηγό της. Και εκφράζεται από τον ίδιο και από στελέχη που «αναφέρονται» απευθείας σε εκείνον! Αυτή η «διπλή γραμμή» είναι για τον Αλέξη Τσίπρα και τον ΣΥΡΙΖΑ ό,τι ο αναπνευστήρας για τους βαριά νοσούντες από τον Covid19.\nΤους παρέχει το οξυγόνο να συντηρούνται ενώ ο Μητσοτάκης καταλαμβάνει όλο τον ζωτικό πολιτικό χώρο επισωρεύοντας κεφάλαιο και εμπιστοσύνη.\nΗ συντριπτική πλειοψηφία των πολιτών που επέλεξαν τον ΣΥΡΙΖΑ στις εκλογές του Ιουλίου ( περίπου 78%) εμπιστεύεται και επικροτεί το σχέδιο της κυβέρνησης με το ποσοστό εκείνων που την κρίνουν αρνητικά να περιορίζεται μόλις στο 18%. Ο κ. Τσίπρας - ο οποίος κατά τη συζήτηση στη Βουλή απέδωσε στον εαυτό του τον χαρακτηρισμό «μεγάθυμος» - επιδεικνύει μια πονηρή μετριοπάθεια. ‘Οσοι όμως κομίζουν την γραμμή της Κουμουνδούρου ομολογούν ότι χωρίς σκληρή αντιπολίτευση θα ζήσουν την δική τους… εκλεγμένη δυστοπία.\n«Βρισκόμαστε σε μια χρονική καμπή που οι αντιπολιτευτικές αβρότητες πρέπει να μπουν στην άκρη απέναντι σε μια κυβέρνηση που υποκρίνεται πως νοιάζεται για το λαό της, ενώ τον πετσοκόβει σε ζωντανές μεταδόσεις. Ας αφήσουμε την ομοψυχία στις σημειώσεις των λογογράφων, διαφορετικά θα ζήσουμε τη δική μας εκλεγμένη δυστοπία» έγραφε κύριο άρθρο στην «Αυγή» λίγες ώρες πριν ο «μεγάθυμος» Αλέξης Τσίπρας κινηθεί στη Βουλή στα δύο άκρα του άξονα, στηρίζω και υποσκάπτω.\nΣτην ουσία, το μήνυμα του ήταν : Στηρίζω αναγκαστικά τα μέτρα που ούτως ή άλλως επικροτεί η κοινωνία αλλά υπονομεύω την εμπιστοσύνη της διατυπώνοντας τον ισχυρισμό ότι ο Μητσοτάκης προχωρεί σε παροχές προς οικονομικά ισχυρές ομάδες και ετοιμάζει «το επόμενο διάστημα νέες περικοπές σε μισθούς και συντάξεις». Ο αρχηγός της αξιωματικής αντιπολίτευσης αντιμέτωπος με την «εκλεγμένη δυστοπία» του, σιγά σιγά προετοιμάζεται και προετοιμάζει το αφήγημα ενός «πετσοκομένου λαού».\nΤο οποίο θα φωνάζει, πάνω στα οικονομικά ερείπια που θα αφήσει αναμφίβολα πίσω της η πανδημία. Το χτίζει με τις δήθεν σοβαρές προτάσεις του κόμματός του για τις οικονομικές συνέπειες που παραπέμπουν σε αξιοπιστία και σοβαρότητα «στο πρόγραμμα της Θεσσαλονίκης» επί πέντε.\n« Δαπανήστε τώρα», «να ανοίξουν οι τραπεζίτες τις κάνουλες» ήταν από τις χαρακτηριστικές τους ατάκες στη Βουλή την ώρα που ο Νίκος Παππάς υπολόγιζε με αμφίβολες μεθόδους πόσα δίνουν οι άλλες χώρες για να στηρίξουν τις οικονομίες τους και ο Αλέξης Χαρίτσης ανεβοκατέβαζε κατά το δοκούν το κόστος από τις προτάσεις του ΣΥΡΙΖΑ.\nΣτην παρούσα φάση ο Τσίπρας «λείπει» από το χορό των στελεχών του ΣΥΡΙΖΑ που σταλάζουν το δηλητήριο στην κοινωνία. Ετσι λείπει, κι όχι με τον τρόπο που το εννοούσαν ο Νίκος Παππάς και ο Κώστας Αρβανίτης στην διαδικτυακή τους συνομιλία όπου ακούστηκε η παραπάνω φράση. Για να συμφωνήσουν οι δύο τους ότι αν σήμερα ο Τσίπρας ήταν πρωθυπουργός «θα συνέχιζε να κάνει επιτυχώς αυτό που έκανε!».\nΟ Μαύρος Κύκνος, η Φώφη και η συμβολή του ΚΙΝΑΛ\nΗ εποχή του «μαύρου κύκνου» που θα αλλάξει τη ροή της ιστορίας όπως παρατήρησε η κ. Γεννηματά στη δική της παρέμβαση στη Βουλή, δεν επιτρέπει αισιοδοξία για την πορεία του ΚΙΝΑΛ. Η ευχή και προσδοκία της να ηττηθεί πρώτος ο λαϊκισμός και ο κυνισμός συνοδεύτηκε από ένα μεγάλο παράπονο που στην ουσία του εμπεριέχει το πολιτικό αδιέξοδο του κόμματος που ηγείται. Το ΚΙΝΑΛ και οι προτάσεις του δεν ακούγονται. «Φαίνεται ότι κάποιοι συμπεριφέρονται στην πολιτική ζωή του τόπου σαν να μην υπάρχουμε ή για κάποιο λόγο δεν μας ακούνε…» σημείωσε η κ. Γεννηματά καταθέτοντας στα πρακτικά της Βουλή φάκελο με τις προτάσεις που είχαν διατυπώσει στελέχη του ΚΙΝΑΛ για την αντιμετώπιση της πανδημίας, προκειμένου όπως είπε «να αποκατασταθεί η συμβολή του ΚΙΝΑΛ».\nΤο πολιτικό παράπονο της κυρίας Γεννηματά έχει βάση. Αλλά έχει λάθος αποδέκτες. Οι ψηφοφόροι του ΚΙΝΑΛ φαίνεται πως συγκρατήθηκαν εντός των τειχών για καθαρά συναισθηματικούς λόγους στις τελευταίες εκλογές. Το φόβητρο της νέας δεξιάς εκλείπει όσο ο Μητσοτάκης πρωτοστατεί κατά των «Ορμπαν» και των πρακτικών του, λειτουργεί θεσμικά ανεπίληπτα και δημοκρατικά και όσο στελέχη του άλλοτε ΠΑΣΟΚ πρωτοστατούν στον εκσυγχρονισμό του κράτους, την ασφάλεια ως συνταγματικού δικαιώματος των πολιτών.\nΗ φωνή του ΚΙΝΑΛ όντως δεν ακούγεται στα αυτιά των πολιτών όπως δείχνουν και οι δημοσκοπήσεις, ίσως γιατί οι κυβερνητικές πράξεις είναι ηχηρότερες. Ισως και να έχει δίκιο η κ. Γεννηματά να παραπονιέται ότι χάνεται η παραγωγή σημαντικού έργου σε επίπεδο προτάσεων από σημαντικά στελέχη του κόμματος. Δυστυχώς στη ζωή και στην πολιτική η «δικαιοσύνη» τέτοιας φύσης είναι σχετική.\nΟ Κυριάκος Βελόπουλος ο Ντελόρ και το αρνί\nΚινδυνεύει ο λαϊκισμός και η δημαγωγία από την πανδημία του κορονοιού; Η απάντηση ακόμη και των πλέον αισιόδοξων, δεν είναι καταφατική. Για τους κατεξοχήν πολιτικούς εκφραστές του που δεν ασκούν διακυβέρνηση είναι business as usual. Αυτό έκανε και ο πρόεδρος της Ελληνικής Λύσης στη συζήτηση στη Βουλή που σε ένα ρεσιτάλ άγνοιας και πονηρίας «πέθανε» τον πρώην πρόεδρο της Κομισιόν Ζακ Ντελόρ και μετά έριξε την ευθύνη στον ατυχή βουλευτή του κύριο Βιλιάρδο.\nΑπρόσεκτος και απαράσκευος άκουσε τον Μητσοτάκη να λέει «Προσυπογράφω τα λόγια ενός μεγάλου Ευρωπαίου, του Ζακ Ντελόρ, ο οποίος στα ενενήντα τέσσερά του προειδοποίησε ότι σε αυτή τη συγκυρία η έλλειψη αλληλεγγύης θέτει την Ευρώπη σε θανάσιμο κίνδυνο.» και απάντησε « Επικαλεστήκατε και την περίφημη ρήση του Ζακ Ντελόρ, αλλά ο Ζακ Ντελόρ πέθανε». Την άγνοια του Κ. Βελόπουλου διόρθωσε ο κ. Τσίπρας με τον πρόεδρο της Ελλ. Λύσης να δείχνει αντανακλαστικά…Τσίπρα!\n« Δεν πέθανε ακόμα; Να ζήσει άλλα εκατό χρόνια ο άνθρωπος. Ρώτησα τον κ. Βιλιάρδο και μου απάντησε. Εν πάση περιπτώσει, δεν πέθανε». Ο αθάνατος λαϊκισμός συνεχίστηκε για το κατσίκι του κτηνοτρόφου που περίμενε το Πάσχα να το πουλήσει αλλά τώρα βγαίνει ο Χαρδαλιάς και του λέει « δεν θα σουβλίσεις». Την αυλαία στο παράλογο έριξε ο πνευματώδης πρόεδρος της Βουλής Κώστας Τασούλας απευθυνόμενος στον κ. Βελόπουλο: «Και ο Ντελόρ ζει και το αρνί θα το φάμε».\nΛύκοι και τρωκτικά\nΣτις πρωτόγνωρες συνθήκες η ελληνικής κοινωνία μπήκε έχοντας το προνόμιο της πρότερης επώδυνης γνώσης πως κυβερνάται μια χώρα από ανίδεους, επικίνδυνους, λαϊκιστές «σωτήρες» και φίλους του λαού.\nΠως ουδέτεροι, ισορροπιστές χάνουν πολύτιμο κεφάλαιο που θα μπορούσε να τεθεί στην υπηρεσία της χώρας, στην προσπάθεια να ισορροπήσουν ανάμεσα σε δύο θεωρητικά εξίσου κακά.\nΠως επιτήδειοι πατριδοπώλες και σεναριοπώλες και γενικώς πωλητές, μετεκπαιδεύουν τους ευάλωτους να μετατραπούν σε ανεγκέφαλους.\nΚαι πως πολιτικοί νάρκισσοι μετατρέπουν την οικονομική και κοινωνική πραγματικότητα σε καθρέφτη να αντιφεγγίζει το είδωλό τους.\nΣτο «αύριο» και στα οικονομικά ερείπια που προβλέπουν αισιόδοξοι και απαισιόδοξοι δεν επιβιώνουν ούτε καν οι λύκοι παρά την έφεσή τους στην αναμπουμπούλα, επιβιώνουν μόνον τρωκτικά.


ADVENDURE - Μία φωτογραφική περιήγηση στο UTMB 2021\nΑπό\tΓιάννης Κομπατσιάρης 04 Σεπ 2021\nΑυτό που κάνει μοναδικό το UTMB το καταλαβαίνει κανείς με το που φτάνει στην έδρα του, το Chamonix κάτω από την κορυφή του Mont Blanc. Ένα μοναδικό κλίμα – γιορτή του ορεινού τρεξίματος με δρομείς από όλο τον κόσμο, ενθουσιώδεις οργανωτές – εθελοντές, θεατές και συνοδούς και όλα αυτά στο πιο κατάλληλο και απαιτητικό περιβάλλον – διαδρομή, τις μεγαλοπρεπείς Άλπεις σε τρεις χώρες: Γαλλία – Ιταλία – Ελβετία! Σε όλη την περιοχή, τα πάντα κινούνται γύρω από τον αγώνα με μοναδική οργάνωση σε όλα τα επίπεδα πριν και κατά τη διάρκεια. Χρόνια προσπάθειας με αγώνες, κληρώσεις συμμετοχής και την ανάλογη προετοιμασία, σίγουρα αξίζουν για να ζήσει κανείς αυτή τη μοναδική εμπειρία!\nH προετοιμασία για την εκκίνηση ξεκινά με τους συμμετέχοντες να συγκεντρώνονται σε τρία κύματα λίγο έξω από την κεντρική πλατεία του Chamonix, με θέα την κορυφή και οροσειρά του Mont Blanc. Ο αγώνας θα κινηθεί γύρω από την οροσειρά για τις επόμενες, συναρπαστικές και επίπονες ώρες.\nΑρκετά βαρύ σακίδιο για χωρέσει τον απαραίτητο, υποχρεωτικό εξοπλισμό που το 2021 περιελάμβανε και το χειμερινό κιτ, λόγω δυνατών ανέμων, σε ψηλά υψόμετρα, που όπως φάνηκε στη συνέχεια ήταν ιδιαίτερα χρήσιμο. Μετάβαση στην κεντρική πλατεία λίγο πριν την εκκίνηση που για τους περισσοτέρους μας αποτελούσε όνειρο και προσπάθεια πολλών ετών!\nΠλήθος αθλητών και θεατών με την χαρακτηριστική μουσική υπόκρουση του αγώνα (Conquest of Paradise) δημιουργούν ένα αξέχαστο, συγκινητικό κλίμα πριν τη μεγάλη εκκίνηση! Το μεγάλο ταξίδι, η μοναδική εμπειρία ξεκινάει!\nΗ διαδρομή ξεκινάει με ένα πρώτο επίπεδο προς κατηφορικό κομμάτι γεμάτο θεατές που ενθαρρύνουν με φωνές, μουσικές, κουδούνια και μοναδικό ενθουσιασμό! Στη συνέχεια ξεκινάει η πρώτη ανάβαση προς το Le Délevret με το Chamonix στο βάθος και την κοιλάδα του να αρχίζουν να απομακρύνονται. Μετά από δύο νύχτες, το επόμενο ξημέρωμα η κοιλάδα θα φανεί πάλι από την αντίθετη κατεύθυνση.\nΗ πρώτη κατηφόρα οδηγεί στο πανέμορφο χωριό του Saint-Gervais (21Κ) με σταθμό στην κεντρική πλατεία και πλήθος κόσμου. Όλοι οι σταθμοί πολύ καλά οργανωμένοι, με πολλούς εθελοντές, αλμυρές, γλυκές επιλογές και ζεστές σούπες. Η πρώτη νύχτα κάνει την εμφάνισή της και οι φακοί αρχίζουν να ανάβουν.\nΜετά το Saint-Gervais ακολουθεί η μεγάλη ανάβαση στο La Balme και τελικά στο καταφύγιο του Col du Bonhomme (2433μ, 44Κ). Μετά την κατάβαση στο Les Chapieux, η επόμενη ανάβαση είναι προς το εντυπωσιακό Col de la Seigne (2516μ υψόμετρο στο 60Κ) και ο αγώνας εισέρχεται πλέον στην Ιταλία. Η γραμμή των φακών που χάνονται μέσα στους απόκρυμνους, βράχινους σχηματισμούς ένα μοναδικό θέαμα που αναδεικνύει την απεραντοσύνη των βουνών!\nΗ ανάβαση στο Arête du Mont Favre (71Κ, 2417μ) από τις πιο εντυπωσιακές του αγώνα μέσα από καταπράσινα λιβάδια που περιβάλλονται από βράχινους σχηματισμούς, ενώ ο ήλιος κάνει σιγά σιγά την εμφάνισή του, μαλακώνοντας το αρκετό κρύο της νύχτας.\nΗ κατάβαση στο Courmayer έχει ενδιαμέσο σταθμό στο πανέμορφο καταφύγιο Maison Vielle (75Κ, 1956μ) με παροχές έκπληξη που περιλαμβάνουν φρεσκομαγειρεμένα μακαρόνια, σάλτσα και μπέικον\nΤο πανέμορφο Courmayer (80Κ, 1210μ) με έναν μοναδικό συνδυασμό παραδοσιακού, ορεινού, κοσμοπολίτικου χαρακτήρα, στην Ιταλική πλευρά της οροσειράς του Mont Blanc, αποτελεί τον κεντρικό σταθμό με drop bag.\nΜετά το Courmayer ξεκινά η απότομη ανάβαση προς το καταφύγιο Bertone (85Κ, 1991μ) όπου πλέον η μαζεμένη κούραση και η αϋπνία αρχίζουν να κάνουν την εμφάνισή τους και η ζέστη κάνει την ανάβαση ακόμα πιο απαιτητική!\nΗ διαδρομή μεταξύ των καταφυγίων Bertone και Bonatti (2025μ στο 92 χλμ) είναι από τις πιο όμορφες του αγώνα, με την οροσειρά να δεσπόζει στα αριστερά ενώ είναι ένα από τα ελάχιστα επίπεδα κομμάτια του αγώνα.\nΜετά το καταφύγιο Bonatti ξενικά η κατάβαση για το Arnouvaz (97Κ, 1769μ), τελευταίο σταθμό στην Ιταλία.\nΜε ήλιο, αλλά πολύ δυνατό αέρα και κρύο η εντυπωσιακή ανάβαση στο Grand Col Ferret (101Κ, 2537μ), το υψηλότερο σημείο της διαδρομής, περιτριγυρισμένοι από εντυπωσιακές κορυφές, που σηματοδοτούν την είσοδο στην Ελβετία.\nΑρχή της κατάβασης για το πανέμορφο χωριό Fouly (111 χλμ, 1592μ) στην Ελβετία.\nΌμορφα χωριουδάκια στην Ελβετία πριν και μετά το La Fouly.\nΜετά La Fouly, o αγώνας περνάει και από το Praz de Fort (120K, 1151m) ένα ακόμη πανέμορφο χωριό. Οι “αυτοσχέδιοι” σταθμοί μπροστά σε σπίτια είναι από τις πιο ευχάριστες εκπλήξεις τους αγώνα, όπως αυτός στη φωτογραφία, περιποιημένος με φρέσκα φρούτα, ξηρούς καρπούς και ένα ζεστό χαμόγελο να ζεσταίνει και να δίνει κουράγιο στη δεύτερη νύχτα που έχει ήδη ξεκινήσει…\nΗ δεύτερη νύχτα είναι η πιο σημαντική ανησυχία των περισσοτέρων δρομέων καθώς η κούραση και η αϋπνία είναι πλέον έντονες και το κρύο κάνει την προσπάθεια ακόμα πιο δύσκολη. Αν και το πλάνο μου ήταν να συνεχίσω με στάση στους σταθμούς χωρίς ύπνο, αυτό δεν ήταν δυνατό και μετά την απίστευτα δύσκολη ανηφόρα προς το Champex-Lac (126K, 1470μ) έγινε η πρώτη μεγάλη στάση για ύπνο φορώντας ότι υπήρχε από ρουχισμό (και το αδιάβροχο παντελόνι) για να αντιμετωπιστεί το κρύο της νύχτας!\nΜε μικρότερες στάσεις για ύπνο στους σταθμούς συνεχίστηκε η δεύτερη επίπονη νύχτα, με δύο ακόμη απαιτητικές ανηφόρες, ενώ το ξημέρωμα με βρήκε πάλι στη Γαλλία στο ξεκίνημα της κατάβασης για το Vallorcine (1120μ) που στο 150χλμ αποτελεί το τελευταίο χωριό πριν το Chamonix.\nΜετά την κατάβαση στο Vallorcine και στο 150χλμ πιστεύει κανείς ότι τα δύσκολα είναι πια πίσω, αλλά το UTMB έχει άλλη άποψη! Τελευταία ανηφόρα της διαδρομής είναι η πολύ δύσκολη, ατελείωτη, βασανιστική ανηφόρα στο La Tete Aux Vents (158Κ, 2130μ) και τότε καταλαβαίνει κανείς ότι τίποτα δεν έχει τελειώσει ακόμη!\nΌταν ολοκληρωθεί όμως η τελευταία αυτή ανάβαση, ξαφνικά εμφανίζεται και πάλι το Chamonix, με την κορυφή του Mont Blanc να δεσπόζει και το ηθικό αναπτερώνεται!\nΜία ακόμη στάση στο La Flegere (163K, 1860μ) και πλέον μένει μόνο η κατάβαση και η είσοδος στο Chamonix!\nΚαι μετά από 170Κ, 10.000μ υψομετρικής διαφοράς και 44 ώρες το όνειρο γίνεται πραγματικότητα! Σε ένα υπέροχο κλίμα που κάνει όλους όσους τερματίζουν να νιώθουν πρωταθλητές (μια κυρία με συνόδευε για αρκετά μέσα στο Chamonix μέτρα παίζοντας φυσαρμόνικα!) εμφανίζεται η αψίδα του τερματισμού και όλη η κούραση, ταλαιπωρία και αϋπνία μετασχηματίζεται σε ένα υπέροχο αίσθημα επιτυχίας, ικανοποίησης και ευτυχίας!\nΤίποτα από όλα αυτά δεν θα ήταν δυνατό χωρίς την ανάλογη υποστήριξη! Ένα μεγάλο ευχαριστώ στην οικογένειά μου και ιδιαίτερα στη σύζυγό μου για την ενθάρρυνση και την υπομονή όλα αυτά τα χρόνια προετοιμασίας και αγώνων!\nΑναδημοσίευση από το blog του Γιάννη Κομπατσιάρη http://photoexplore.gr/utmb2021/ τον οποίο και ευχαριστούμε πολύ!\nTo UTMB απαγορεύει όλα τα παυσίπονα από το 2022!\nD'HAENE και DAUWALTER νικητές στο UTMB 2021 - Τερμάτισαν 5 Έλληνες\nGARRIVIER και CODINA οι νικητές του CCC 2021 - Τερμάτισαν 7 Έλληνες


Σαλόνι ομορφιάς παιχνίδια σε απευθείας σύνδεση - παίξετε δωρεάν παιχνίδι - παιχνίδι\nΣαλόνι ομορφιάς παιχνίδια\nΑκόμα και τα μικρά κορίτσια δίνοντας προσοχή στην εμφάνιση, θέλουν να είναι ελκυστική. Φίλες ανταγωνίζονται το ένα καλύτερο για τα μαλλιά, φόρεμα μοντέρνα, πιο όμορφη κατιφέδες. Βοηθώντας τους να βελτιώσουν online παιχνίδια ομορφιάς, στο οποίο μπορούν να παίξουν για ώρες, φέρνοντας τη διαδικασία των διασημοτήτων, χαρακτήρες κινουμένων σχεδίων, γοργόνες και κούκλες, νεράιδες ή απλά εικονική ομορφιές. Επισκεφθείτε την έκθεσή μας για να επιλέξετε ένα μοντέρνο κούρεμα και styling, μακιγιάζ ισχύουν για το γάμο, αντίο, για τις Απόκριες ή της Πρωτοχρονιάς. Εδώ θα είστε σε θέση να αναλάβει τη φροντίδα των χεριών και των ποδιών, κάνοντας μανικιούρ και πεντικιούρ.\nΣαλόνι μόδας Candy Nail Art\nSpa με τον μπαμπά\nΣούπερ κούκλες ένεση χείλη\nΠαιχνίδια Σαλόνι ομορφιάς από Κατηγορία:\nΤελευταία Σαλόνι ομορφιάς παιχνίδια\nΠαιχνίδια σε απευθείας σύνδεση Όλα Σαλόνι ομορφιάς παιχνίδια σε απευθείας σύνδεση\nΌλα τα κορίτσια που ενδιαφέρονται για την ομορφιά και τη μόδα. Και σίγουρα όλοι θα ήθελαν να αισθάνονται μία φορά μεταξύ των νομοθετών στον κόσμο της μόδας και της ομορφιάς. Τα κορίτσια ήθελαν να παίξουν διάφορα παιχνίδια, που μοιάζουν με ενήλικα κορίτσια ή τις μητέρες τους. Αλλά φυσικά σε αυτά τα παιχνίδια είναι η ικανότητά τους είναι περιορισμένη. Σήμερα, όμως, κάθε λίγο κυρίες έχουν την ευκαιρία να παίξουν σε ένα παιχνίδι που πραγματικά ανοίγει ευκαιρίες για τη φαντασία και τη δραστηριότητα. Υπάρχουν εικονικά παιχνίδια στα οποία κάθε συνηθισμένο κορίτσι μπορεί να αισθάνεται σαν μια πραγματική κυρία. Αυτό το παιχνίδι για τα κορίτσια Barbie Σαλόνι ομορφιάς.\nπου θέλετε να επισκεφθείτε όχι μόνο ένα πραγματικό σαλόνι ομορφιάς, και να γίνει ο ιδιοκτήτης του; Στη συνέχεια, το παιχνίδι εικονικής σαλόνι ομορφιάς για εσάς. Αυτά τα παιχνίδια παρέχουν την ευκαιρία όχι μόνο να επισκεφθούν το εικονικό εκθεσιακό χώρο και να δοκιμάσετε μια ποικιλία από υπηρεσίες και διαδικασίες που προσφέρονται εκεί. Επιτρέπουν, επίσης, όποιος θέλει να ανοίξει το δικό της σαλόνι ομορφιάς και για τη διαχείρισή τους. Αυτά τα παιχνίδια θα είναι ενδιαφέρον για όλα τα κορίτσια. Διότι τους επιτρέπει να ονειρεύονται. Μπορούν να οργανώσει το χώρο σας κατά την απόλυτη διακριτική της ευχέρεια να οργανώσουν τη δική τους δουλειά σε αυτό. Μπορούν επίσης να εξυπηρετήσουν τους δικούς τους πελάτες και να τους παρέχουν μια ποικιλία υπηρεσιών.\nΠαιχνίδια Ομορφιά & ndash? Ένας παράδεισος για τους fashionistas\nΚάθε ένα από ιδιοκτήτη κομμωτηρίου μπορεί να αισθανθεί τον εαυτό σας στη θέση του γνωστού στυλίστα και καλλιτέχνης μακιγιάζ για να δημιουργήσετε όμορφα χτενίσματα, μακιγιάζ, μανικιούρ και τα παρόμοια. Επιπλέον, ένα τέτοιο πελάτη της καμπίνας σας δεν μπορεί να είναι μόνο οι απλοί επισκέπτες. Μπορεί να είναι πιο αγαπημένους χαρακτήρες σας από διάφορες ταινίες κινουμένων σχεδίων και τηλεοπτικών σειρών. Και είναι περισσότερο από διασκέδαση. Σερβίρετε το αγαπημένο σας ηρωίδες, καθιστώντας την το πιο όμορφο μαλλιά και μακιγιάζ. Μπορείτε να αλλάξετε ακόμα και εντελώς παλιό στυλ τους. Παιχνίδια για τα κορίτσια σαλόνι ομορφιάς δεν θα αφήσει αδιάφορους δεν ένα κορίτσι. Μετά από όλα, τι θα μπορούσε να είναι πιο διασκεδαστικό από το να συνδυάσει όλα σε ένα αγαπημένες δραστηριότητες. Μόδα, ομορφιά, παίζοντας με αγαπημένους χαρακτήρες κινουμένων σχεδίων & ndash τους? όλα σε έναν αγώνα. Αυτά τα παιχνίδια επιτρέπουν όχι μόνο να διασκεδάσουν. Δίνουν σε κάθε κοπέλα μια ευκαιρία να ονειρευτούν, να καταλήξουμε με τα όμορφα μαλλιά και το μακιγιάζ. Και, φυσικά, δίνουν την ευκαιρία σε όλους όσους θέλουν να δοκιμάσουν τις οργανωτικές δεξιότητες του και τις δυνατότητες διαχείρισης. Μετά από όλα, να ανοίξει ένα σαλόνι ομορφιάς & ndash? είναι πολύ υπεύθυνη. Ειδικά όταν σερβίρεται ένα πολύ σημαντικό πελάτη. Αυτό είναι ένα πολύ διασκεδαστικό παιχνίδι που θα κάνει τον ελεύθερο χρόνο σας Δραστηριότητας είναι πραγματικά διασκεδαστικό και ενδιαφέρον.


Πανηγυρικός εορτασμός στην Παναγία την Μυρτιδιώτισσα - ΕΚΚΛΗΣΙΑ ONLINE\nΠέμπτη, 24 Σεπτεμβρίου 2020 19:04\nΑρχική » ΝΕΑ » Πανηγυρικός εορτασμός στην Παναγία την Μυρτιδιώτισσα\nΣτην Αρχιερατική Θεία Λειτουργία έλαβαν μέρος ο οικείος Εφημέριος και Οικονόμος π. Κυριάκος Κουρνιδάκης, ο Πρωτ. Εμμανουήλ Παπαδοκωσταντάκης, ο Πρωτ. Αντώνιος Κουκουράκης και ο Διάκονος Δημήτριος Δερμιτζάκης.\nΣτην λατρευτική σύναξη έδωσε το παρών πλήθος ευσεβών προσκυνητών που ήρθαν από νωρίς να προσκυνήσουν την ανθοστόλιστη εικόνα της Παναγίας της Μυρτιδιωτίσσης.\n1 χρόνο πριν ΜΗΤΡΟΠΟΛΕΙΣ, ΝΕΑHot News, ΠΑΝΑΓΙΑ ΜΥΡΤΙΔΙΩΤΙΣΣΑ\nΓιορτάζει αύριο η Παναγία Εγκυμονούσα: Προσευχή στην προστάτιδα των επιτόκων γυναικώνΗ Παναγία η Μυρτιδιώτισσα τιμήθηκε στη Βικτώρια


Ότι πρέπει να ξέρεις για την «μάχη» Τσίπρα - Μητσοτάκη στη Βουλή | Plus: Πολιτική | gazzetta.gr\nΔευτέρα, 10 Οκτωβρίου 2016 - 17:46\nΌτι πρέπει να ξέρεις για την «μάχη» Τσίπρα - Μητσοτάκη στη Βουλή\nΤσίπρας: Εγώ είμαι παιδί των καταλήψεων εσείς παιδί της Siemens και της διαπλοκής. Μητσοτάκης: Οσο μικραίνει ο ΣΥΡΙΖΑ τόσο θα μεγαλώνουν οι αθλιότητες σας.\n« Οσο μικραίνει ο ΣΥΡΙΖΑ τόσο θα μεγαλώνουν οι αθλιότητες σας. Δεν αξίζει στη χώρα μας να είστε πρωθυπουργός της» ανταπάντησε ο αρχηγός της ΝΔ ζητώντας εκλογές τώρα για να αποκατασταθεί όπως είπε το οικοδόμημα της αστικής δημοκρατίας.\n« Πρόκειται για μια διαρκή απόπειρα μεταμοντέρνου πραξικοπήματος. Με όπλα τη συκοφαντία και την προπαγάνδα. Σήμερα δεν ζούμε την πρώτη αλλά την τρίτη απόπειρα. Η πρώτη παίχτηκε την πέριοδο της χρηματοπιστωτικής ασφυξίας. Η δεύτερη με την ασύστολη καταστροφολογία κατά τη διάρκεια της αξιολόγησης. Παρακαλούσατε τον Τόμσεν να κρατήσει γερά. Και σήμερα, παρακολουθούμε την τρίτη πράξη. Την προσπάθεια του χρεοκοπημένου συστήματος να τυλίξουν τη χώρα στο σκοτάδι. Τηρώντας την αρχή ότι το ψεύδος που επαναλαμβάνεται αποκτά καθεστώς αληθείας.»\nΕκανε ειδική μνεία στην αναφορά του Φώτη Μπόμπολα ότι το Mega δεν το κλείνει η κυβέρνηση αλλά διότι οι μέτοχοι δεν έβαλαν χρήματα. Επικαλέστηκε και δηλώσεις των κ./ Βαρδινογιάννη και Αλαφούζο στην ίδια επιτροπή.\nΓια το θέμα της Τράπεζας Αττικής είπε ότι επιχειρήθηκε «σκευωρία »που «γύρισε μπούμερανγκ» διότι η ΝΔ και το ΠΑΣΟΚ πήραν δάνειο από την τράπεζα το οποίο δεν το εξυπηρετούν. « 'Οποιο θαλασσοδάνεια δόθηκε,δόθηκε στους δικούς σας φίλους» είπε απευθυνόμενος στον κ. Μητσοτάκη μιλώντας για δίκτυο διαπλοκής που αγγίζει την ΝΔ.\n«Τι τα κάνατε τα λεφτά; τα φάγατε τα λεφτά;» ρώτησε ο κ. Τσίπρας τον κ. Μητσοτάκη και την κ. Γεννηματά.\n«Θα μου πείτε, μετά ότι ρίχνω λάσπη στον ανεμιστήρα» ανέφερε και διατύπωσε μια ευθεία απειλή « ΄Ολα αυτα είναι ανοικτές δικογραφίες που έχουν πάρει το δρόμο τις δικαιοσύνης». «Υπήρξατε γραφεία διεκπεραίωσης δικαστικών υποθέσεων» τόνισε και διαβεβαίωσε ότι τώρα οι δικαστές δεν έχουν από πάνω τους την εκτελεστική εξουσία.\n"Ονομάζετε παρέμβαση στην δικαιοσύνη τη βούληση να διερευνηθούν όλες οι υποθέσεις που κάνατε ότι περνάει από το χέρι σας να μην διερευνηθούν» και αναφέρθηκε ονομαστικά στην υπόθεση Βγενόπουλου.\nΠαραλάβαμε και νέα λίστα μεγαλοκαταθετών\n«Υπάρχει πόλεμος» κατέληξε\nΑπο τη μια οι δυνάμεις που οδήγησαν\nΑπο τη μια οι υγιείς δυνάμεις της κοινωνίας και με αυτές θέλει να είναι η κυβέρνηση. Προσπαθούμε να βάλουμε τάξη. Είναι ίσως η μοναδική ευκαιρία να βάλουμε τάξη. Είμαστε η τελευταία ελπίδα να καθαρίσει η κόπρος της διαπλοκής.\n«Αν εγώ είμαι παιδί των καταλήψεων εσείς είστε παιδί της Siemens της διαπλοκής»


Έγκριση της αριθμ. 60/2012 μελέτης με τίτλο «Συντήρηση – Επισκευή εγκαταστάσεων και κοιν. χώρων -\nΈγκριση της αριθμ. 60/2012 μελέτης με τίτλο «Συντήρηση – Επισκευή εγκαταστάσεων και κοιν. χώρων\nΑΠΟΦΑΣΗ ΑΡΙΘΜ. 291\nΘΕΜΑ 7ο Η.Δ.: «Έγκριση της αριθμ. 60/2012 μελέτης με τίτλο «Συντήρηση – Επισκευή εγκαταστάσεων και κοινοχρήστων χώρων Δ.Ε. Σολυγείας (ΑΥΤΕΠΙΣΤΑΣΙΑ) » προϋπολογισμού 90.000€ »\n1.Χασικίδης Χρήστος-Προεδρεύων Πλειοψηφών Σύμβουλος επιτυχόντος συνδυασμού\nΑπόφαση: 291 Ο Προεδρεύων – Πλειοψηφών Δημοτικός Σύμβουλος κ.\nΧασικίδης Χρήστος εισηγούμενος το 7ο θέμα της ημερήσιας διάταξης έθεσε υπόψη των μελών του Δημοτικού Συμβουλίου την εισήγηση του αρμόδιου Αντιδημάρχου της Τεχνικής Υπηρεσίας του Δήμου κ. Χαράλαμπου Ντιγκιρλάκη, η οποία καθ’ όλο το περιεχόμενό της έχει ως εξής:\n«Ο Δήμος λαμβάνοντας υπόψη τη νέα οικονομική πραγματικότητα που έχει διαμορφωθεί, με βασικό γνώρισμα τη διαρκώς αυξανόμενη ανεργία, αλλά και τη δυνατότητα που παρέχεται στην ανάπτυξη των πρωτοβάθμιων ΟΤΑ να εκτελούν έργα με ίδια μέσα, μέσω χρηματοδότησης και απλούστευσης των διαδικασιών για την κάλυψη του εργατοτεχνικού προσωπικού με συμβάσεις εργασίας ιδιωτικού δικαίου ορισμένου χρόνου, συνέταξε την μελέτη για το έργο του θέματος και προτίθεται να το εκτελέσει με αυτεπιστασία.\nΤο έργο έχει προβλεφθεί στο Τεχνικό Πρόγραμμα του Δήμου και έχει γραφτεί στον προϋπολογισμό ο.ε. 2012, μς κ.α. 30.7332.0010.\nΚατόπιν αυτών, παρακαλούμε όπως εγκρίνετε:\nΤην αποδοχή της υπ΄ αριθμ. 60/2012 μελέτης για το έργο «Συντήρηση – Επισκευή εγκαταστάσεων και κοινοχρήστων χώρων Δ.Ε. Σολυγείας (ΑΥΤΕΠΙΣΤΑΣΙΑ) » προϋπολογισμού 90.000,00€ συμπεριλαμβανομένου του ΦΠΑ 23%, που συνέταξε η Τεχνική Υπηρεσία του Δήμου.\nΤο Δημοτικό Συμβούλιο αφού έλαβε υπόψη του την εισήγηση του αρμοδίου Αντιδημάρχου της Τεχνικής Υπηρεσίας του Δήμου κ. Χαράλαμπου Ντιγκιρλάκη, και μετά από ανταλλαγή απόψεων\nΕγκρίνει την υπ΄ αριθμ. 60/2012 μελέτη που συντάχθηκε από την Τεχνική Υπηρεσία για το έργο «Συντήρηση – Επισκευή εγκαταστάσεων και κοινοχρήστων χώρων Δ.Ε. Σολυγείας (ΑΥΤΕΠΙΣΤΑΣΙΑ)» προϋπολογισμού 90.000,00€ συμπεριλαμβανομένου του ΦΠΑ 23% που αποτελείται:\n4. Πίνακα με εργατοώρες\n5. Πίνακα με απαιτούμενο εργατοτεχνικό Προσωπικό\n6. Πίνακα υλικών\nΗ ανωτέρω απόφαση έλαβε αύξοντα αριθμό 17/ 291/ 2012 .\nΈγκριση της αριθμ. 59/2012 μελέτης με τίτλο «Συντήρηση – Επισκευή εγκαταστάσεων και κοιν. χώρων


Ο ΠΑΡΛΑΠΙΠΑΣ: ΜΥΣΤΗΡΙΩΔΗΣ ΔΟΜΗ και ΣΚΑΛΑ στον ΟΥΡΑΝΟ του MARYLAND\nΜΥΣΤΗΡΙΩΔΗΣ ΔΟΜΗ και ΣΚΑΛΑ στον ΟΥΡΑΝΟ του MARYLAND\nΜια μυστηριώδης και τεράστια δομή η οποία περιλάμβανε έναν μεγάλου μεγέθους «κύλινδρο» και μια τεράστια\n«σκάλα» εμφανίστηκε στα σύννεφα πάνω από το Larural στο Maryland, στις 20 Ιουνίου 2017, μία μέρα πριν το Θερινό Ηλιοστάσιο…\n«Ο φίλος μου οδηγούσε το αυτοκίνητό του, όταν είδε μια μεγάλη δομή στα σύννεφα. Σταματήστε το αυτοκίνητο, κατέβασε το παράθυρο και πήρε την εικόνα που βλέπετε», είπε ένας από τους μάρτυρες.\nΆραγε υπήρχε πράγματι κάτι που μισοκρυβόταν στα σύννεφα; Κάποιο γιγαντιαίων διαστάσεων σκάφος πιθανόν εξωγήινης προέλευσης;\nΘα μπορούσε να είναι γήινης κατασκευής; Κάποιο μυστικό πρόγραμμα;\nΜήπως ένα ολόγραμμα προερχόμενο από το λεγόμενο Blue Beam Project;\nΠάντως, είναι δύσκολο να δεχτεί κανείς, ότι τόση ακρίβεια στα χαρακτηριστικά της δομής θα μπορούσαν να αποδοθούν σε παρειδωλία.\nΑκόμα και η αντανάκλαση κάποιας γήινης κατασκευής στα σύννεφα, φαίνεται εντελώς απίθανη.\nΤο συμβάν καταγράφεται στην Mufon ως case 84539.\nΑπό κει και πέρα, οι υποθέσεις πολλές: Γίνεται λόγος για παράλληλο σύμπαν, για μία πύλη στον ουρανό και πολλά άλλα…